
ACTA BENEDICTI PP. XVI 


CONSTITUTIONES APOSTOLICAE 


OBERENSIS 


In Argentina nova conditur dioecesis Oberensis. 


BENEDICTUS EPISCOPUS 
SERVUS SERVORUM DEI 


AD PERPETUAM REI MEMORIAM 


Valde solliciti de maiore spirituali bono Christifidelium, Venerabiles Fra- 
tres loannes Ruben Martínez, Episcopus Posadensis, et Marcellus Radulfus 
Martorell, Episcopus Portus Iguassuensis, audita Conferentia Episcopali Ar- 
gentina, ab hac Apostolica Sede petiverunt ut, singulo distracto territorio ab 
utraque circumscriptione ecclesiastica sua, nova conderetur dioecesis. Nos, 
praehabito faventi voto Venerabilis Fratris Hadriani Bernardini, Archiepis- 
copi titulo Faleritani et in memorata Natione Apostolici Nuntii, de consilio 
Congregationis pro Episcopis admotae postulationi animarum saluti valde 
profuturae libenter concedendum esse putavimus. Summa igitur Apostolica 
Nostra potestate sequentia decernimus. A dioecesi Posadensi separamus 
integrum territorium paroeciarum: «San Antonio de Padua», «Cristo Rey », 
«Santa Rita», «San José Obrero» et « Ascensión del Sefior», in Oberd; « San 


Rafael Arcángel», «Santa Teresita del Nito Jesás» et «María de Itatí», in 

Cainguás; «Santa Teresita del Niüo Jesüs,» «Santa Catalina de Siena» et 
«Santa Rita», in Colonia 25 de Mayo; «San Francisco Javier», in San Javier, 
necnon paroeciae ritus Ucraini « Inmaculada Concepción », in Oberd; a dioecesi 
autem Portus Iguassuensis separamus integrum territorium paroeciarum 
«Cristo Rey », «San Juan Neumann» et «San Vicente de Paül», necnon ritus 
Ucraini « Asunción de la Santísima Virgen», in Guarané; atque ex ita distrac- 
tis duobus territoriis iisdemque circumscriptam finibus novam constituimus 
dioecesim Oberensem. Item, a dioecesi Posadensi separamus integrum terri- 
torium paroeciarum «San Alberto Magno» in Puerto Rico, et «San Luis Gon- 
zaga» in Capiovt, quod quidem dioecesi Portus Iguassuensis adiungimus. Sic 
conditae dioecesis Oberensis sedem in urbe « Oberá» ponimus, templumque 
paroeciale ibi situm, Deo in honorem Sancti Antonii de Padua dicatum, ad 
gradum ac dignitatem ecclesiae Cathedralis evehimus, in qua quidem Cano- 
nicorum Capitulum, ad iuris normam, iubemus institui. Praeterea novam 
dioecesim Oberensem suffraganeam facimus Metropolitanae Sedi Correntiensi 
eiusque Episcopum metropolitico iuri Archiepiscopi pro tempore eiusdem 
Metropolitanae Sedis subicimus. Cetera vero secundum canonicas leges tem- 
perentur. Haec omnia perficienda committimus Venerabili Fratri Hadriano 
Bernardini, quem diximus, vel, ipso absente, illi, qui curat negotia Sanctae 
Sedis in Republica Argentina; eisdem tribuentes necessarias et opportunas 
facultates etiam subdelegandi, ad effectum de quo agitur quemlibet virum in 
ecclesiastica dignitate constitutum, onere imposito Congregationi pro Episco- 
pis authenticum exemplar actus peractae exsecutionis, cum primum fas erit, 
mittendi. Hane denique Constitutionem Nostram nunc et in posterum ratam 


esse volumus, contrariis quibuslibet rebus non obstantibus. 


Datum Romae, apud S. Petrum, die decimo tertio mensis Iunii, anno 


Domini bis millesimo nono, Pontificatus Nostri quinto. 


FB Tuansicivs card. BERTONE F8 IoaxxES B. card. RE 


Secretarius Status Congr. pro Episcopis Praef. 


Franciscus Di Felice, Protonot. Apost. 
Emmanuel Fernandez, Protonot. Apost. 


Loco £8 Plumbi 
In Secret. Status tab., n. 117.591 

IH 
MONGENSIS 


In Ciadia Praefectura Apostolica Mongensis ad gradum Vicariatus Apostolici 
attollitur immutatis finibus et nomine. 


BENEDICTUS EPISCOPUS 
SERVUS SERVORUM DEI 


AD PERPETUAM REI MEMORIAM 


Cum in Apostolica Praefectura Mongensi, intra fines Ciadiae sita curisque 
archidioecesis Ndiamenanae concredita, catholica religio haud parva incre- 
menta suscepisset, ut ministris Evangelii inibi sedule operantibus meritum 
tribueretur testimonium laudis simulque eorum pastorales confirmarentur 
labores, Congregatio pro Gentium Evangelizatione, omnibus mature per- 
pensis habitisque faventibus votis sive Venerabilis Fratris Iudae Thaddaei 
Okolo, Archiepiscopi titulo Novicensis et in Ciadia Apostolici Nuntii, sive 
aliorum quorum interest, censuit nuper ut memorata Praefectura Apostolica 
ad gradum Vicariatus Apostolici eveheretur. Nos vero de totius Dominici 
gregis bono solliciti, talem sententiam ratam habentes, summa Nostra 
Apostolica potestate Praefecturam Apostolicam Mongensem ad gradum 
Vicariatus Apostolici attollimus immutatis finibus et nomine. Quam insuper 
volumus adhuc pertinere diligentes ad curas Ndiamenanae archidioecesis. 
Haec omnia perficienda committimus Venerabili Fratri Iudae T'haddaeo 
Okolo, quem diximus, imposito onere authenticum exemplar actus peractae 
exsecutionis Congregationi pro Gentium Evangelizatione mittendi. Hanc 
denique Constitutionem Nostram nunc et in posterum ratam esse volumus, 


contrariis quibuslibet rebus non obstantibus. 


Datum Romae, apud S. Petrum, die tertio mensis Iunii, anno Domini bis 


millesimo nono, Pontificatus Nostri quinto. 


£8 TuansiciUs card. BERTONE Ivaw eard. Dias 


Secretarius Status Congr. pro Gentium Evangelizatione Praef. 


Marcellus Rossetti, Protonot. Apost. 
Franciscus Di Felice, Protonot. Apost. 


Loco £8 Plumbi 
In Secret. Status tab., n. 117.554 

LITTERAE APOSTOLICAE 
I 


Venerabili Dei Servae Albertinae Berkenbrock caelitum Beatorum tribuitur 


dignitas. 


BENEDICTUS PP. XVI 


Ad perpetuam rei memoriam. — «An nescitis quoniam corpus vestrum 
templum est Spiritus Sancti, qui in vobis est, quem habetis a Deo, et non estis 
vestri?» (/ Cor 6, 19). 

Albertina Berkenbrock iuvenis brevem per vitae suae cursum se intelle- 
xisse et Pauli Apostoli verba complevisse ostendit. Etenim de suo corpore 
sacrato plane conscia, mori maluit quam se peccato inquinare. 

Sectatrix haec Redemptoris in Brasilia in pago Sancti Aloisii municipii 
Imaruí die X1 mensis Aprilis anno MCMXIX à familia germanica, modica quidem 
et christiana, orta est. Tum sua in domo, tum in paroecia, ubi catecheticae 
doctrinae studuit, ad evangelica praecepta est instituta. Die IX mensis Martii 
anno MCMXXv Confirmationis sacramentum recepit et ad sacram Eucharistiam 
die Xvi mensis Augusti anno MCMXXVIII primum accessit. 

Domestica officia itemque rustica opera oboediens docilisque libenter ge- 
rere solebat. In pietatem praeterea et in meditationem omnino inclinabat. 
Assidue sacramenta recipere atque Sanctae Missae interesse ferventer 
consuevit. 

Vitae simplicis praebuit exemplum, sed Domini voluntati fidelis, Cui om- 
nibus ex partibus obsequi cupiebat. Per sacram Eucharistiam, orationem, 
erga Virginem Mariam, quam sancti rosarii precatione invocabat, erga sanc- 
tum Aloisium Gonzaga devotionem, suam fidem aluit. Cum in indigentioribus 
Domini vultum inspiceret, suam caritatem in pauperiores parvulos potissi- 
mum vertebat: inter illos amabiliter versabatur atque cum iisdem sua cibaria 
communicabat. Suum propter animum humilem, comem, lenem sibi omnium 
conciliavit benevolentiam. Bonitatis plena ne aspere tractantibus quidem 
aversabatur. 

Modicis vestimentis utebatur ac suam puritatem curiose ita custodiebat, 


ut ad eam integram servandam suam traderet vitam. 

Postmeridiano enim tempore diei xv mensis Iunii anno MCMXXXI, operarius 
quidam, a familia conductus, dum solus esset cum ea, ab eadem turpia 
poposcit atque, cum ipsa hoc detrectavisset, eam violare est conatus. Dei 
Servam denique firmiter resistentem iugulavit. 

Martyrii fama, quae post Albertinae obitum emersit, annorum decursu 
increbruit atque effecit ut Episcopus Florianopolitanus anno wcwuLtI beatifi- 
cationis Causam seu martyrii declarationem incoharet. Rite absolutis iure 
statutis rebus, decretum super martyrio die xvi mensis Decembris anno MXvI 
editum est. Statuimus igitur ut beatificationis ritus in Brasilia, Tubaraoénsi 
in urbe, die xx mensis Octobris anno uuvrt celebraretur. 

Hodie igitur de mandato Nostro Venerabilis Frater Noster Iosephus 
S.R.E. Cardinalis Saraiva Martins, Congregationis de Causis Sanctorum 
Praefectus, textum Litterarum Apostolicarum legit, quibus Nos in Beatorum 
Album Venerabilem Dei Servam Albertinam Berkenbrock adscribimus: 

Nos, vota Fratris Nostri Hyacinthi Bergmann, Episcopi Tubaraoénsis, 
necnon plurimorum aliorum Fratrum in Episcopatu multorumque christifi- 
delium explentes, de Congregationis de Causis Sanctorum consulto, auctori- 
tate Nostra Apostolica facultatem facimus ut Venerabilis Serva Dei Alberti- 
na Berkenbrock virgo et martyr, christifidelis laica, quae ob amorem Christi 
dignitatem corporis sui defendit et virginitatem, usque ad vitae immolatio- 
nem, Beatae nomine in posterum appelletur, eiusque festum die decima 
quinta Iunii, qua in caelum nata est, in locis et modis iure statutis quotannis 
celebrari possit. 


In nomine Patris et Filii et Spiritus Sancti. 


Haec vero quae hodie statuimus firma usquequaque esse volumus ac 


valida fore iubemus, contrariis quibuslibet rebus minime obstantibus. 


Datum Romae, apud Sanctum Petrum, sub anulo Piscatoris, die Xx 


mensis Octobris, anno Muvit, Pontificatus Nostri tertio. 


De mandato Summi Pontificis 
'THARsICIUSs eard. BERTONE 


Secretarius Status 


Loco £8 Plumbi 
In Secret. Status tab., n. 54.405 

I 


Venerabili Dei Servae Mariae Rosae Flesch (in saeculo Margaritae) caelitum 


Beatorum tribuitur dignitas. 
BENEDICTUS PP. XVI 


Ad perpetuam rei memoriam. — «Multum pro Christo pati despicique 
sunt haec verae Christi sponsae miracula ». 

Hane vitae regulam prorsus est testata vivens Venerabilis Dei Serva 
Maria Rosa Flesch quemadmodum ipsa suis in litteris scripserat. In parvo 
pago, claustro Sconestadii proximo, haud longe ab urbe Confluentina, die 
XXIV mensis Februarii armo MDCCCXXVI. orta est. Mox tum matrem tum 
patrem amisit, quod totam eius vitam notavit quodque effecit ut Christum 
ipsa amaret eique inserviret in pauperioribus praesentem: scilicet in pupillis. 
Luctus, morbi atque dolores eam erga proximum dolentiorem promptam 
effecerunt, cui totam vitam dicare statuit. Post multas contumelias atque 
summam paupertatem anno MDCCCLXIH pupillorum suscipiendorum causa 
domum aedificare coepit. Initium fuit fundationis Sororum Franciscalium a 
Beata Virgine Angelorum. Ex Sancti Francisci Assisiensis charismate Regula 
est formata, ad aegrotos curandos parvulosque instituendos. Iam anno 
MDCCCLXIH primae fuerunt postulantes ita ut in orientem operam Domini 
benedictio clarius usque per dilatantem Congregationem manifestaretur. 

Paucis mensibus post primam domum conditam, alia in oppido Oberzissen 
Eifliensis regionis est excitata, ubi infirmi in suis domiciliis ceurabantur, pro 
iuvenibus erat schola atque ludus pueritiae agebatur. Veluti granum sinapis 
evangelieum, quod magna arbor factum est, sic parvum institutum mox 
uberes fructus edere coepit. Anno iam MDcCccLxvir sodales LxxIX et plus 
IV domus numerabantur. Haec amplificatio perquam peculiaribus dotis 
humanis moralibusque Matris Conditricis adscribebatur. Cum pro spiritalibus 
filiabus cohortationes statis temporibus haberet, ipsa vi virtuteque repleta de 
spiritali vita, de perfectione optata, de exercendis virtutibus eas instituere 
solebat. Cum res, vel necessariae, deficerent, Dei Serva in sacellum sorores 
congregabat, ubi moventibus precationibus suas miserias Deo manifestabat, 
panem cotidianum pro illis parvulisque custoditis postulans, Divina Provi- 
dentia omnino fisa. Die XIX mensis Iunii anno wpcecrxviin Venerabilis Dei 
Serva una suis cum sociis exoptata vota religiosa in Episcopi Trevirensis 
manibus nuncupavit atque postea Regularum et Constitutionum textus est 


comprobatus. Prussiano bello anni MDcccLxx ingruente, ipsa prae se firmitu- 

dinem et actuositatem tulit, cum ad complures sauciatos curandos vocaren- 
tur sorores, quae periculum posthabentes vel ipsi aciei proximae fuerunt. 
Antistitae Generalis absoluto munere, humilis in occulto se continuit atque 
XXVIII annos persecutiones aerumnasque per suas filias illatas passa est. Post 
vitam Dei gloriae proximique commoditati dicatam, inter aegritudines offen- 
sionesque exactam, quas communis homo non toleravisset, Mater Maria Rosa 
Flesch suum terrestrem cursum in principali domo oppidi Waldbreitbach die 
Xxv mensis Martii anno MCMVI absolvit. 

Dei populus sanctam eam putavit atque fama haec perstans effecit ut 
Episcopus Trevirensis beatificationis Causam per Processus Ordinarii cele- 
brationem incoharet, qui anno wcMLvH Treviris initium cepit et anno 
MOMLXXXII ad finem est adductus. Postquam Decreto diei xix mensis Februa- 
rii anno MCMXCIX iuridica validitas est comprobata, faventibus Consultoribus 
"Theologis et Patribus Cardinalibus Episcopisque, Nos Ipsi facultatem feci- 
mus ut Congregatio de Causis Sanctorum Decretum de virtutibus heroum in 
modum exercitis die XxviII mensis Aprilis anno MMVI et de miraculo die vt 
mensis [Iulii anno MuvH evulgaret. Statuimus igitur ut beatificationis ritus 
Treviris die rv mensis Maii anno «uvii celebraretur: 

Hodie igitur de mandato Nostro Venerabilis Frater Noster loachimus 
S.R.E. Cardinalis Meisner, Archiepiscopus Coloniensis, textum Litterarum 
Apostolicarum legit, quibus Nos in Beatorum Album Venerabilem Dei Ser- 
vam Mariam Rosam Flesch adscribimus: 

Nos, vota Fratris Nostri Rainardi Marx, Episcopi olim Trevirensis, atque 
Administratoris dioecesani Roberti Brahm, Episcopi titulo Mimianensis, 
necnon plurimorum aliorum Fratrum in Episcopatu multorumque christifi- 
delium explentes, de Congregationis de Causis Sanctorum consulto, auctori- 
tate Nostra Apostolica facultatem facimus ut Venerabilis Serva Dei Maria 
Rosa (in saeculo: Margarita) Flesch, virgo, Fundatrix Instituti Sororum 
Franciscalium a Beata Maria Virgine Angelorum, quae, Christi passioni 
coniuncta, suam exegit vitam in caritate erga pauperiores, dolentes et dere- 
lictos, Beatae nomine in posterum appelletur, eiusque festum die undevi- 
cesima Iunii in locis et modis iure statutis quotannis celebrari possit. 

In nomine Patris et Filii et Spiritus Sancti. 

Praeclara haec mulier insignes religiosae pietatis fideique testificationes 
dedit, quae totam suam vitam Domino Deo omnino addixit atque pro Christi 
et Ecclesiae amore suam exegit aetatem. Ad lesu monitum parvulis 


instituendis, pauperibus sustinendis aegrotisque curandis consentaneum in 

modum incubuit. Quapropter enixe hortamur omnes christifideles ad illius 


virtutes, praesertim caritatem, verbo et opere pie imitandas. 


Haee vero quae hodie statuimus firma usquequaque esse volumus ac 


valida fore iubemus, contrariis quibuslibet rebus minime obstantibus. 


Datum Romae, apud Sanctum Petrum, sub anulo Piscatoris, die rv mensis 


Maii, anno uuvri, Pontificatus Nostri quarto. 


De mandato Summi Pontificis 
TTHAR&ICIUS card. BERTONE 


Secretarius Status 


Loco £8 Plumbi 
In Secret. Status tab., n. 76.820 


IH 


Venerabili Dei Servo Michaéli Sopocko Beatorum honores decernuntur. 


BENEDICTUS PP. XVI 


Ad perpetuam rei memoriam. — «Qui sequitur iustitiam et misericor- 
diam, inveniet vitam et iustitiam et gloriam » (Pro 21, 21). 

Venerabilis Servus Dei Michaél Sopocko, presbyter, in ministerio, spiritali 
moderamine, formatione sacerdotali tot suorum confratrum, cotidiana saera- 
menti Reconciliationis administratione, Divinam ostendit Misericordiam, 
praesentem eam reddens et operantem eiusque diffundens nuntium atque 
devotionem. Die 1 mensis Novembris anno MpcccLxxxvili natus est in praedio 
vulgo Jszewszczyzna, in provincia Oszmiana Regionis Vilnensis, in Polonia, 
tune temporis sub Imperii Russici dominatu. In Seminarium Vilnense, non 
sine difficultatibus ex parte auctoritatum Russiae Imperatoris, anno MCMX 
est ingressus. Sacerdos die xv mensis Iunii anno MCOXXIv est ordinatus. Paroe- 
cialis Vicarii munus implevit, deinde, libertate restituta Poloniae, petivit ut 
in nascentem exercitum veluti cappellanus ingrederetur. Curricula apud 
Facultatem Theologiae Varsaviae prosecutus est, ubi lauream est consecutus. 
Consuetudinem alcoholismi apud iuvenes diligenter est perscrutatus; huius- 


modi enim dissertatio tantum ponderis habuit ut senatus primaevas contra 

illam moralem perniciem leges ederat. De superiorum voluntate Vilnae minis- 
terium exercuit in Regione Apostolatus Exercitus Polonici. Hac in urbe non 
solum ecclesiam refecit sancti Ignatii, sed pastorali se dedit operi inter iuve- 
nes scholam non amplius frequentantes necnon inter sodales Consociationis 
luventutis Catholicae. Anno wcuxxvi. nominatus est animarum moderator 
in Seminario Metropolitano, quod munus aliquot per annos explevit, quin 
cappellani militum officium relinqueret, simul investigationi intentus apud 
Facultatem Theologiae Studiorum Universitatis «Stephanus Batory ». Altis- 
simum propositum aluit sacram aedificandi aedem in honorem Divinae 
Misericordiae, sed, anno ucuxur, belli vicissitudines huie consilio obstiterunt. 
Ab anno MCMXXXII ad annum wcyxLr confessarius exstitit Sororum « Matris 
Dei Misericordis». Hoc perdurante munere sanctam convenit Faustinam 
Kowalska cuius animam moderatus est. Longe et diligenter inspectis divinis 
nuntiis sorori concreditis circa Divinam Misericordiam, vocari persensit ad 
eius cultum diffundendum. Cum territorium Vilnense sub Unionis Sovieticae 
regimen transiret, gens Polonici sermonis in terram Poloniae gregatim con- 
ferre se debuit. Venerabilis Servus Dei Michael Sopocko coactus est quoque 
Vilnam relinquere et Bialostokium petere, ubi prosecutus est apostolatum, 
tum in Seminario, tum in confessionali, tum veluti cappellanus apud sorores 
Missionarias. Etiam Bialostokii decrevit sacram aedem in honorem Divinae 
Misericordiae construere, novae tamen exortae sunt difficultates. Amor erga 
Divinam Misericordiam incitavit eum ad Congregationem condendam 
Sororum lesu Misericordis. Altam ob asceticam vitam annos LXXXVII vixit, 
etiamsi numquam bona frueretur valetudine. 

Fama sanctitatis cireumdatus, die xv mensis Februarii anno MCMLXXV 
Bialostokii pie in Domino obdormivit. 

Eiusmodi famae diffusio induxit Venerabilem Fratrem Eduardum Kisiel, 
Episcopum titulo Limatensem atque Administratorem Apostolicum «ad nu- 
tum Sanctae Sedis» territorii archidioecesis Vilnensis intra Poloniae fines, ut 
Causam instrueret Beatificationis, cuius prima sessio incohata die Iv mensis 
Decembris anno MCMLXXXVII, conclusa est die XXIX mensis Septembris anno 
xcuxcrHn. Iuridicam validitatem Inquisitionis Congregatio de Causis Sancto- 
rum agnovit per Decretum diei xxi1 mensis Septembris anno wcwxcrx. Feli- 
cem post exitum Congressus Peculiaris Theologorum die v mensis Octobris 
anno MMIV, atque positiva habita sententia Patrum Cardinalium et Episco- 
porum in Sessione Ordinaria die vit sequentis mensis Decembris, Servus Dei 


Ioannes Paulus II, Decessor Noster rec. mem., die XX mensis Decembris anno 

«4MIv Decretum edi iussit super virtutibus. Et Nosmet Ipsi Congregationi de 
Causis Sanctorum facultatem fecimus ut Decretum promulgaret super miro 
die xvi1 mensis Decembris anno MMvII atque decrevimus ut Beatificationis 
ritus die xxviii mensis Septembris anno Mwvir Bialostokii, in. Polonia, 
perageretur. 

Hodie igitur Bialostokii de mandato Nostro Venerabilis Frater Angelus 
Amato S.D.B., Archiepiscopus titulo Silensis atque Congregationis de Causis 
Sanctorum Praefectus, textum Litterarum Apostolicarum legit, quibus Nos 
in Beatorum numerum adscribimus Venerabilem Servum Dei Michaélem 
Sopocko: 

Nos, vota Fratris Nostri Eduardi Ozorowski, Archiepiscopi Bialosto- 
censis, necnon plurimorum aliorum Fratrum in Episcopatu multorumque 
christifidelium explentes, de Congregationis de Causis Sanctorum consulto, 
auctoritate Nostra Apostolica facultatem facimus ut Venerabilis Servus Dei 
Michael Sopocko, presbyter, qui vitam suam Misericordiae Divinae nuntian- 
dae exegit, specimen vivens sacerdotalis sanctitatis, Beati nomine in poste- 
rum appelletur, eiusque festum die quinta decima Februarii, qua videlicet in 


caelum natus est, in locis et modis iure statutis quotannis celebrari possit. 
In nomine Patris et Filii et Spiritus Sancti. 


Quod autem decrevimus, volumus et nunc et in posterum tempus vim 


habere, contrariis rebus minime quibuslibet officientibus. 


Datum Romae, apud Sanctum Petrum, sub anulo Piscatoris, die xxvi 


mensis Septembris, anno uwvri, Pontificatus Nostri quarto. 


De mandato Summi Pontificis 
FB "THaRsICIUS card. BERTONE 


Secretarius Status 


Loco £8 Plumbi 
In. Secret. Status tab., n. 84.502 

IV 


Venerabili Dei Servo Francisco Pianzola caelitum Beatorum tribuitur dignitas. 


BENEDICTUS PP. XVI 


Ad perpetuam rei memoriam. — «Spiritus Domini super me; propter quod 
unxit me evangelizare pauperibus ...» (Lc 4, 18). 

Venerabilis Dei Servus Franciscus Pianzola, sacerdos, se Evangelio 
imbuit. Sua presbyterali missione compulsus, Christum verbo vitaque 
praedicavit. Die v mensis Octobris anno MDCCCLXXXI Sartiranae Laumellensis 
in oppido, quod in Papiensi provincia situm est, ex familia simplici austera- 
que ortus est, et ad Deum amandum, ad opus et ad christianam pietatem est 
institutus. Anno wpccoxcur Viglevanense Seminarium est ingressus atque 
presbyterali ordine die xvi mensis Martii anno Mcuvii auctus est. Ad Imma- 
culatae Viglevanense Sanctuarium ab Episcopo ut rector destinatus, inde a 
primis apostolatus muneribus operoso officio praedicandi eminuit. Die vri 
mensis Decembris anno «cuviir inceptum ad effectum attulit, una cum non- 
nullis Seminarii sociis susceptum, condidit scilicet Institutum Patrum Obla- 
torum Immaculatae, qui missiones ad populum curarent atque iuvenes chris- 
tiana religione instituerent. Venerabilis Dei Servus minutatim prudenterque 
in suam dioecesim missionalem sensum transfudit, in ruralibus potissimum 
locis. Quandoquidem bona arbor fructus fert bonos, die vit1 mensis Maii anno 
MCMXIX Congregationem Sororum Missionariarum Immaculatae Reginae Pa- 
cis condidit, quae evangelicum nuntium curarent atque arte cum sacerdoti- 
bus, fideles curantibus, cooperarentur, operarias camporum, nominatim ori- 
zae purgatrices, colentes. Eius praedicatio dioecesis etiam fines per spiritalia 
exercitia, missiones, hebdomadarias cleri institutiones ab Actione Catholica 
compositas, est praetergressa. Suam praedicationem usque ad audientium 
mentem accommodavit, cum vivam caritatem demonstraret, quae fidei 
veritatem amabiliter praeberet, coniunctae cum sacerdotali vivendi modo, 
quoad paupertatem et a mundo seiunctionem, quae res ad altam humilitatem 
eum perduxit. Suum sacerdotium tenuit usque Christum Summum Sacerdo- 
tem ac Pastorem, inter operosos Laumellenses homines, intuens, cum in omni 
provincia «pauperes moraliterque aegrotas animas, quoad religionem fere 
litteris carentes quaereret». Die iv mensis Iunii anno «cuxLii ad. Patrem 


suam vitam tradidit, sanctitatis odorem effundens. 

Dei populus eum verum sanctum putavit, qua opinione post eius mortem 
roborata compulsus, Episcopus Viglevanensis beatificationis Causam anno 
MOMLXXXIII incohavit, cuius, anno MCOMXC perfectae, iuridica validitas Congre- 
gationis de Causis Sanctorum Decreto die XXXI mensis lanuarii anno MCMXCII 
est comprobata. Favente Consultorum Theologorum peculiari Congressu die 
xx mensis Novembris anno MMrv nec non Patrum Cardinalium Episcoporum- 
que Ordinaria Sessione suffragante die viu mensis Februarii anno Mv, 
Nos Ipsi eius virtutes heroum in modum exercitas die Xxvi mensis Iunii anno 
MMVI ediximus. Omnibus iure statutis perfectis rebus, facultatem fecimus ut 
Congregatio de Causis Sanctorum Decretum super miraculo die xv mensis 
Martii anno «uvili evulgaret. 

Hodie Viglevani de mandato Nostro Venerabilis Frater Noster Iosephus 
S.R. E. Cardinalis Saraiva Martins, Congregationis de Causis Sanctorum eme- 
ritus Praefectus, textum Litterarum Apostolicarum legit, quibus Nos in Bea- 
torum numerum Venerabilem Servum Dei Franciscum Pianzola adscribimus: 

Nos, vota Fratris Nostri Claudii Baggini, Episcopi Viglevanensis, necnon 
plurimorum aliorum Fratrum in Episcopatu multorumque christifidelium 
explentes, de Congregationis de Causis Sanctorum consulto, auctoritate 
Nostra Apostolica facultatem facimus ut Venerabilis Servus Dei Franciscus 
Pianzola, presbyter, fundator Congregationis Sororum Missionariarum Im- 
maculatae Reginae Pacis, diligens Dei testis, indefatigatus praeco Evangelii 
ardensque iuvenum educator, Beati nomine in posterum appelletur, eiusque 
festum die quarta Iunii, qua in caelum est natus, in locis et modis iure 


statutis quotannis celebrari possit. 
In nomine Patris et Filii et Spiritus Sancti. 


Quod autem decrevimus, volumus et nunc et in posterum tempus vim 


habere, contrariis rebus minime quibuslibet officientibus. 


Datum Romae, apud Sanctum Petrum, sub anulo Piscatoris, die 1v mensis 


Octobris, anno Mwvrit, Pontificatus Nostri quarto. 


De mandato Summi Pontificis 
FB TTHARsICIUS card. BERTONE 


Secretarius Status 


Loco £8 Plumbi 
In. Secret. Status tab., n. 94.562 

HOMILIA 


In Sollemnitate Assumptionis Beatae Mariae Virginis.* 


Venerati Fratelli nell Episcopato e nel Sacerdozio, 


cari fratelli e sorelle, 


L'odierna solennità corona il ciclo delle grandi celebrazioni liturgiche nelle 
quali siamo chiamati a contemplare il ruolo della Beata Vergine Maria nella 
Storia della salvezza. Infatti, l'Immacolata Concezione, l'Annunciazione, la 
Divina Maternità e l'Assunzione sono tappe fondamentali, intimamente con- 
nesse tra loro, con cui la Chiesa esalta e canta il glorioso destino della Madre 
di Dio, ma nelle quali possiamo leggere anche la nostra storia. Il mistero della 
concezione di Maria richiama la prima pagina della vicenda umana, indican- 
doci che, nel disegno divino della creazione, l'uomo avrebbe dovuto avere la 
purezza e la bellezza dell Immacolata. Quel disegno compromesso, ma non 
distrutto dal peccato, attraverso I Incarnazione del Figlio di Dio, annunciata 
e realizzata in Maria, e stato ricomposto e restituito alla libera accettazione 
dell'uomo nella fede. Nell' Assunzione di Maria, contempliamo, infine, ció che 
siamo chiamati a raggiungere nella sequela di Cristo Signore e nell'obbedienza 
alla sua Parola, al termine del nostro cammino sulla terra. 

La tappa ultima del pellegrinaggio terreno della Madre di Dio ci invita a 
guardare al modo in cui Ella ha percorso il suo cammino verso la meta 
dell'eternità gloriosa. 

Nel brano del Vangelo appena proclamato, san Luca racconta che Maria, 
dopo l'annuncio dell'Angelo, «si alzó e andó in fretta verso la regione mon- 
tuosa» per fare visita ad Elisabetta.' L'evangelista, dicendo questo, vuole 
sottolineare che per Maria seguire la propria vocazione, nella docilità allo 
Spirito di Dio, che ha operato in Lei l'incarnazione del Verbo, significa per- 
correre una nuova strada ed intraprendere subito un cammino fuori della 
propria casa, lasciandosi condurre solamente da Dio. Sant' Ambrogio, com- 
mentando la «fretta» di Maria, afferma: «la grazia dello Spirito Santo non 
comporta lentezze».? La vita della Madonna e condotta da un Altro — « Ecco 


la serva del Signore: avvenga in me secondo la tua parola»? — é modellata 


* Die 15 Augusti 2009. 

! Le 1, 39. 

? Ewpos. Evang. sec. Lucam, 1l, 19: PL 15, 1560. 
? Lo 1, 38. 

dallo Spirito Santo, é segnata da eventi ed incontri, come quello con Elisa- 
betta, ma soprattutto dalla particolarissima relazione con il suo figlio Gesü. E 
un cammino nel quale Maria, serbando e meditando nel cuore gli avvenimenti 
della propria esistenza, scorge in essi in modo sempre piü profondo il miste- 
rioso disegno di Dio Padre, per la salvezza del mondo. 

seguendo poi Gesü da Betlemme all'esilio in Egitto, nella vita nascosta e 
in quella pubblica, fino ai piedi della Croce, Maria vive la sua costante ascesa 
verso Dio nello spirito del Magnificat, aderendo pienamente, anche nel mo- 
mento dell'oscurità e della sofferenza, al progetto d'amore di Dio e alimen- 
tando nel cuore l'abbandono totale nelle mani del Signore, cosi da essere 
paradigma per la fede della Chiesa.* 

"Tutta la vita é un'ascensione, tutta la vita é meditazione, obbedienza, 
fiducia e speranza, anche nelle oscurità; e tutta la vita éó questa «sacra fretta», 
che sa che Dio é sempre la priorità e nient'altro deve creare fretta nella nostra 
esistenza. 

E, finalmente, l' Assunzione ci ricorda che la vita di Maria, come quella di 
ogni cristiano, é un cammino alla sequela, la sequela di Gesü, un cammino che 
ha una meta ben precisa, un futuro già tracciato: la vittoria definitiva sul 
peccato e sulla morte e la comunione piena con Dio, perché — come dice 
Paolo nella Lettera agli Efesini — il Padre «ci ha anche risuscitato e ci ha 
fatto sedere nei cieli in Cristo Gesü».? Ció vuol dire che con il Battesimo 
siamo fondamentalmente già risuscitati e sediamo nei cieli in Cristo Gesü, 
ma dobbiamo corporalmente raggiungere quanto già cominciato e realizzato 
nel Battesimo. In noi l'unione con Cristo, la risurrezione, 6 incompiuta, ma 
per la Vergine Maria essa é compiuta, nonostante il cammino che anche la 
Madonna ha dovuto fare. Ella é entrata nella pienezza dell'unione con Dio, 
con il suo Figlio, e ci attira e ci accompagna nel nostro cammino. 

In Maria assunta in cielo contempliamo, allora, Colei che, per singolare 
privilegio, é resa partecipe con l'anima e con il corpo della definitiva vittoria 
di Cristo sulla morte. « Compiuto il corso della vita terrena — dice il Concilio 
Vaticano II — fu assunta alla gloria celeste in corpo e anima, ed esaltata dal 
Signore come Regina dell'universo, perché fosse piü pienamente conformata 


al Figlio suo, Signore dei signori * e vincitore del peccato e della morte ».* Nella 


Cfr. Lumen gentium, 64-65. 
^ Ef 2, 6. 

5 Cfr. Ap 19, 16. 

* Lumen gentium, 59. 

Vergine Assunta in cielo contempliamo il coronamento della sua fede, di quel 
cammino di fede che Ella indica alla Chiesa e a ciascuno di noi: Colei che in 
ogni momento ha accolto la Parola di Dio, é assunta in cielo, cioé é accolta 
Lei stessa dal Figlio, in quella « dimora» che ci ha preparato con la sua morte 
e risurrezione.* 

La vita dell'uomo sulla terra — come ci ha ricordato la prima lettura — e 
un cammino che si svolge, costantemente, nella tensione della lotta tra il 
drago e la donna, tra il bene e il male. E questa la situazione della storia 
umana: é come un viaggio in un mare spesso burrascoso; Maria e la stella, che 
ci guida verso il Figlio suo Gesü, «sole sorto sopra tutte le tenebre della 
storia»? e ci dona la speranza di cui abbiamo bisogno: la speranza che pos- 
siamo vincere, che Dio ha vinto e che, con il Battesimo, siamo entrati in 
questa vittoria. Non soccombiamo definitivamente: Dio ci aiuta, ci guida. 
Questa é la speranza: questa presenza del Signore in noi, che diventa visibile 
in Maria assunta in cielo. «In Lei (...) — leggeremo tra poco nel Prefazio di 
questa Solennità — hai fatto risplendere per il tuo popolo pellegrino sulla 
terra, un segno di consolazione e di sicura speranza ». 

Con San Bernardo, mistico cantore della Vergine Santa, cosi la invochia- 
mo: «'Ti preghiamo, o benedetta, per la grazia che tu trovasti, per quelle 
prerogative che tu meritasti, per la Misericordia che tu partoristi, fa^ che 
colui che per te s'é degnato di farsi partecipe della nostra miseria ed infermi- 
tà, grazie alla tua preghiera, ci faccia partecipi delle sue grazie, della sua 
beatitudine ed eterna gloria, Gesü Cristo, Figlio tuo, Signore nostro, il quale 


é sopra tutte le cose, Dio benedetto nei secoli dei secoli. Amen ».'? 


5 Cfr. Gv 14, 2-3. 
? Spe salvi, 49. 
" Sermo 2 de Adventu, b: PL 183, 43. 

NUNTIUS 


Ad XI Symposium Interchristianum 


Al venerato Fratello 
Cardinale Walter Kasper 


Presidente del Pontificio Consiglio per la Promozione dell Unità dei Cristiani 


Attraverso di Lei, venerato Fratello, in qualità di Presidente del Pontifi- 
cio Consiglio per la Promozione dell Unità dei Cristiani, ho il piacere e la gioia 
di inviare un caloroso e beneaugurante saluto agli organizzatori e ai parteci- 
panti dell XI Simposio intercristiano, promosso dall Istituto Francescano di 
Spiritualità della Pontificia Università Antonianum e dalla Facoltà Teologica 
Ortodossa dell Università Aristoteles di Tessalonica, in programma a Roma 
dal 3 al 5 settembre p.v. 

Mi rallegro anzitutto per tale iniziativa di fraterno incontro e confronto 
sugli aspetti comuni della spiritualità, che e linfa benefica per un piü ampio 
rapporto fra cattolici e ortodossi. In effetti, questi Simposi, iniziati nel 1992, 
affrontano tematiche importanti e costruttive per la reciproca comprensione 
ed unità di intenti. Il fatto che ci si incontri alternativamente in un territorio 
a maggioranza cattolica od ortodossa permette poi un contatto reale con la 
vita concreta, storica, culturale e religiosa delle nostre Chiese. 

In particolare, quest'anno avete voluto organizzare il Simposio a Roma, 
città che offre a tutti i cristiani testimonianze indelebili di storia, archeologia, 
iconografia, agiografia e spiritualità. Forte stimolo ad avanzare verso la piena 
comunione é soprattutto la memoria degli Apostoli Pietro e Paolo, Protó- 
throni, e di tanti martiri, testimoni antichissimi della fede. Di essi scrive 
san Clemente Romano che «soffrendo...molti oltraggi e tormenti, divennero 
un esempio bellissimo fra noi ».! 


Il tema scelto per il prossimo incontro: «Sant Agostino nella tradizione 





occidentale e orientale» — argomento che si intende sviluppare in collabora- 
zione con l'Istituto Patristico Awugustinianum — risulta quanto mai interes- 
sante per approfondire la teologia e la spiritualità cristiana in occidente e in 


oriente, e il loro sviluppo. Il Santo di Ippona, un grande Padre della Chiesa 


! Cfr. Lettera ai Corinti, VI, 1l. 

Latina, riveste in effetti una fondamentale importanza per la teologia e per la 
stessa cultura dell'occidente, mentre la ricezione del suo pensiero nella teolo- 
gia ortodossa si e rivelata piuttosto problematica. 

Conoscere pertanto con oggettività storica e cordialità fraterna le ricchez- 
ze dottrinali e spirituali che formano il patrimonio dell' oriente e dell'occiden- 
te cristiano, diventa indispensabile non solo per valorizzarle, ma anche per 
promuovere un migliore reciproco apprezzamento fra tutti i cristiani. 

Esprimo pertanto il cordiale auspicio che il vostro Simposio sia fruttuoso, 
quanto mai proficuo per scoprire convergenze dottrinali e spirituali utili a 
costruire insieme la Città di Dio, dove i suoi figli possano vivere nella pace e 
nella carità fraterna, fondate sulla verità della fede comune. Assicuro a tal 
fine la mia preghiera, chiedendo al Signore di benedire eli organizzatori e le 
istituzioni che essi rappresentano, i relatori cattolici ed ortodossi e tutti i 
partecipanti. 


La Grazia e la pace del Signore siano nei vostri cuori e nelle vostre menti! 


Da Castel Gandolfo, 28 Agosto 2009. 


BENEDICTUS PP. XVI 


-1 
-1 
oo 

ACTA CONGREGATIONUM 


CONGREGATIO DE CAUSIS SANCTORUM 


MENDEZEN. 


Beatificationis et canonizationis Servae Dei Mariae Troncatti Sororis Professae ex 
Instituto Filiarum Mariae Auxiliatricis (1883-1969) 


DECRETUM SUPER VIRTUTIBUS 


« Pulchrius nihil exstat quam attingi, quam admiratione affici, de Evan- 
gelio, a Christo. Nec quidquam iucundius quam ipsum cognoscere eiusque 
cum aliis participare amicitiam» (BENEDICTUS XVI, Adhortatio apostolica 
post-synodalis Sacramentum caritatis, n. 84). 

Vita Servae Dei Sororis Mariae Troncatti missionis sigillo apprime signari 
videtur, quod praeprimis, scilicet adusque quadragesimum fere aetatis an- 
num, ardor spiritus fuit, demum vero integra suipsius oblatio usque ad mor- 
tem, quae provecta aetate octoginta sex annorum, occurrit. Afflatus eius 
nusquam defecit et omnibus in vitae adiunctis lesum cuicumque ei obviam 
veniret ostendit. 

merva Dei Maria Troncatti in vico Brixiensis provinciae vulgo dicto 
Córteno Golgi die 16 mensis Februarii anno 1883 nata est. Confirmationis 
Sacramento adhuc puella trium annorum munita est et, vix sex annos nata, 
ad mensam eucharisticam magistrae suae gratia primum accedere potuit, 
quae exsertum ac vivacem intellectum, necnon praecocem conscientiam 
christianam in ea animadvertere valuit. Qui primus Panis vitae occursus 
magnum signavit momentum in gratiae progressu puellae, cuius animus inef- 
fabili blanditia est perfusus et veluti spirituali naturae motu ita impulsus, 
ut exinde cotidie Missae celebrationi adesset et ter in hebdomada, ut tunc 
licebat, maximo cum gaudio Sacratissimam susciperet Eucharistiam. 

Vix decimum sextum annum agens, Consociationi Filiarum Mariae, 
nuperrime a parocho eius institutae, adhaesit. Quo tempore vero vocatio 


ad suipsius oblationem per consecrationem totalem Deo in puellae corde 

paulatim profecit, sed cum pater, spectata pubere filiae aetate, minime huic 
eius consilio consentiret, demum vicesimo secundo vergente vitae eius anno, 
sivit ut apud Institutum Filiarum Mariae Auxiliatricis tamquam probanda 
reciperetur. Discessus a familia, die 15 mensis Octobris «funebri sub aere», 
sicut proximi ipsi tradunt, evenit: Mariae enim pater, simul ac filia domus 
ostium, oculis minime retro versis, superavit, animo relictus est. 

Item pergrave fuit Sorori Mariae tempus initialis institutionis: nam, 
valetudo eius, quae antea firma et sana evaserat, ad aegritudinem iam 
novitiatus tempore inclinare coepit, quod porro, occasione data de futuro 
decernendo, Superiorissas haesitantes fecit, non autem ipsam novitiam, quae 
tune quaenam essent via et voluntas Domini satis firmiter noverat. 

Soror Maria, igitur, ad professionem, licet «sub condicione», admissa est 
et prima vota, ad annum, die 17 mensis Septembris anno 1908 emisit. Hic fuit 
quoque annus qui roboravit eius valetudinem. Iuvenis Soror, enim, vitam 
sacrifici maxime dilexit et in fervore oblationis in dies profecit: « Deum in 
omnibus praesentem habeamus. Proximum habemus Deum. Cum eo ergo in 
precationibus et scrupulosa oboedientia loquamur». 

Primo totius mundi bello ineunte, Maria missa est Varaginem, ut speciali 
scholae infirmis ministrandi interesset necnon domina fieret a Cruce Rubra 
et postea operi auxilii et refectionis militum sauciorum, qui e belli fronte 
redirent, omni studio vacaret. Quorum permagni dolores animo eius adeo 
personaverunt, ut ipsa in se speciem maternitatis novae aleret, qua proxi- 
mum eniteretur lenire, mederi, redimere ac salvare. Post bellum Niciam 
missa est, ubi Domus mater Instituti exstat, ut infirmis ministraret atque 
adiutrix esset in oratorio, quo munere functa semper est promptissima 
voluntate, omnibus subveniendo atque inopinatis quoque eventibus consu- 
lendo. 

Dum quadragesimum iam annum aetatis explebat, votum totius vitae 
eius consummatum est: Superiorissa Generalis, enim, eam in Aequatoriam 
mittere statuit, duabus periuvenibus sociis comitantibus. Quae omnes die 
9 mensis Novembris anno 1922 profectae sunt. Insequentes quadraginta 
septem anni vitae Sororis Mariae revera et ex toto anni « missionis» fuerunt, 
quam semper etiam in brevibus vacationis temporibus in corde et mente 
habuit. 

In vico vulgo dicto Chunchi super catenas Andium, inter indigenas Soror 
Maria munere medici seu, iuxta nativorum linguam, «matris physicae» 


functa est et nosocomium ex nihilo nullisque opibus una cum parvo pharma- 

corum emporio, vulgo botiquén, fundavit. Omnibus semper adfuit, benignam 
se exhibens et erga corpora et animas sedulam. 

Anno 1925 Soror Maria cum exiguo coetu sociarum suarum magno saltu 
ad Amazonicam silvam demum perrexit et longas post vicissitudines loca 
missionis apud vicum Méndez adiit. Ibi manipulus indigenarum, sagittis, lan- 
ceis cultrisque armatus, miseras missionarias perlongo labore extenuatas op- 
primebat, qui ingressum ea tantum sub condicione concedebat, ut adolescens 
quaedam ducis loci filia sanaretur, quae ante paucos dies in lite quadam cum 
inimicis plumbis forte perfossa erat. Perpaucis provisionibus facultatibusque, 
coetulo missionariarum in oratione secedente, Maria vulnus puellae cultro 
insecuit et, tabe aperta quasi invisibili manu, exeussum plumbum emersit. 
Magno cum gaudio ubique per silvam indigenae nuntium statim diffundere 
coeperunt albam mulierem pervenisse, veneficam summam, cui transitum per 
silvam concedere oportebat. Multas post angustias mulieres ad collem sacrum 
Macas nuncupatum pervenerunt, qui erat Vicariatus Apostolici Mendezensis 
sedes, circa veterem imaginem Immaculatae Virginis, vulgo Purísima, 
constituta, originem saltem a tribus saeculis repetens. 

Navitas Sororis Mariae de Macas flumen Upanwm in dies provexit, prope 
sedem ubi vetus Aurea Hispalis floruerat: primum missionem vulgo Don 
Bosco nuncupatam Hispali fundavit, dein missionem Sucuensem «in valle 
mirae pulchritudinis lata et praeclara», inter flumina Upanum et Tutanan- 
gotium. Iam septuagenaria, anno 1954, magno cum gaudio expletum videre 
potuit nosocomium ab ipsa fundatum et solidis moenibus praeditum, quod 
antea fragilibus lignis exstructum erat, laeta quia illuc recipere posset aegro- 
tos et receptacilum corporibus animisque remedium comparare. Continuae 
autem infestationes tabium morbilli et variolae pluries eam fatigaverunt, 
quae pueros et iuvenes corripiebant et animo eius compatienti semper novos 
addebant dolores. 

Pro puellis in nosocomio degentibus scholas infirmorum ministrarum 
instituit, pro externis vero scholas textilia suendi, sanitati corporis cavendi, 
pueros instituendi ac artem coquinariam docendi. Annis vero 1960-1962 ca- 
techeses quoque de matrimonio inchoavit. Cordi eius institutio et provectus 
mulierum semper fuerunt, quae iuxta mores indigenarum tribuum vulgo 
shwuar saepius ut servae virorum habebantur, qui tamquam omnipotentes 
domini eas subiciebant et, nulla habita econdiecionum maternitatis vel curae 


filiorum reverentia, gravissimis conterebant laboribus. 

Octuagenaria facta ac regimine nosocomii dimisso, Soror Maria sedulita- 
tem suam benignae materculae seu vulgo abuelita alio modo exercuit: nam, 
omnibus cuiusvis generis, aetatis et condicionis, aures, consilia et auxilium 
sine discrimine adeo praebuit, ut, anno 1969, tristis in « Hebdomada coope- 
rationis agricolarum » prima perciperet signa minarum, quae coloni quidam 
contra missionem et missionarios in re magis navos iactare incipiebant. Die 
4 mensis Iulii aer ille molestus tempestatis tunc culmen attigit, cum vorax 
ignis dolosus una nocte tot laborum annos apud missionem Sucuensem 
consumpsisset. Quod Sororem Mariam in imo corde excruciavit: moderatores 
Foederationis Shiuar oravit obsecravitque, ut animos exacerbatos quorundam 
eorum placarent, et seipsam uti victimam pro pace obtulit. Consorores eam 
affirmare audierunt: « Duae hae gentes numquam reconciliationem invenient, 
nisi victima quaedam parata erit immolari pro iis». 

Die 5 mensis Augusti, cum festum Beatae Mariae Virginis Immaculatae 
de Macas seu vulgo Purísima celebraretur, Soror Maria festivitati spirituali 
cum vero gaudio adfuit; deinde autem locuta est cum sorore, cui secretum 
concredidit tantum post eventus divulgandum: «Immaculata locuta est 
mecum, ut expediar: cito enim quid grave mihi eventurum est». 

Die 25 mensis Augusti, communitati valedicens, ut Quitum proficiscere- 
tur ad exercitia spiritualia explenda, oculis in Sorores adhuc turbatas inten- 
tis, voce inusitatae persuasionis eas consolata est his verbis: « Promitto vobis 
quam citius pacem et quietem remeare ». 

Cum ad locum profectionis venisset, parva aeria navis lam parata erat: 
comites sorores, quae illuc eam deduxerant, cito salutavit et in navim aeriam 
ingressa est. Quae vero navigatio fuit mortis: perbrevi enim interposita mora, 
magnum auditum est murmur, cui sonus e turri conspicionis secutus est 
parvae navis aeriae ruinam annuntians. 

Oblatio victimae sic consummata est. Exinde planctus omnium, scilicet 
colonorum, indigenarum, gentium regionem incolentium, in communem 
dolorem coaluit atque unam sententiam expressit: «Sancta mortua est... 
matercula nostra iam non est». 

Spiritualitas Sororis Mariae Troncatti, quae simplex ac sobria apparet, 
alta est existimanda, quam Serva Dei cum animi magnitudine vixit etiam in 
cotidianis rerum adiunctis. 

Crebrescente fama sanctitatis, sicut plurimae Litterae postulatoriae com- 
probant, Vicarius Apostolieus Mendezensis audita Conferentia Episcoporum 


Aequatoriae Inquisitionem dioecesanam celebravit annis 1986-1987 iuxta 

lineamenta a Sancta Sede in Constitutione Divinus perfectionis Magister 
definita et Normas anno 1983 emanatas. Auctoritas et vis iuridica Inquisi- 
tionis dioecesanae a Congregatione de Causis Sanctorum decreto diei 7 mensis 
Iulii anno 1989 probatae sunt, inserta clausula Inquisitionem Rogatorialem 
instruendi in locis ubi Serva Dei vixit antequam ad missionem proficiscere- 
tur, qui Brixiae anno 1989 celebratus est. Eius auctoritas et vis iuridica a 
Congregatione de Causis Sanctorum decreto diei 25 mensis Maii anno 1990 
probatae sunt. Positione anno 1997 confecta, iuxta morem, die 2 mensis Maii 
anno 2008, in Congressu Peculiari Consultorum Theologorum prospero cum 
exitu disceptatum est, an Serva Dei more heroum virtutes christianas exer- 
cuisset. Patres Cardinales et Episcopi in Sessione Ordinaria diei 7 mensis 
Octobris anno 2008, audita relatione Excellentissimi Domini Hieronymi 
Grillo, Episcopi emeriti Centumcellarum-Tarquiniensis, Causae Ponentis, 
professi sunt Servam Dei virtutes theologales, cardinales iisque adnexas in 
modum heroum coluisse. 

Facta demum de hisce omnibus rebus Summo Pontifici Benedicto XVI 
per subscriptum Praefectum accurata relatione, Sanctitas Sua, vota Congre- 
gationis de Causis Sanctorum excipiens rataque habens, hodierno die decla- 
ravit: Constare de virtutibus theologalibus Fide, Spe et Caritate tum in Dewm 
tum in proximum, necnon de cardinalibus Prudentia, Iustitia, ''emperantia et 
Fortitudine iisque adnexis, in gradu heroico Servae Dei Mariae Troncatti, Soro- 
ris professae ex Instituto Filiarum Mariae Auxiliatricis, in casu et ad effectwm 
de quo agitur. 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 8 mensis Novembris A. D. 2008. 


FB ANGELUS Auaro, S.D.B. 
Archiep. tit. Silensis 
Praefectus 


tB Michael Di Ruberto 
Archiep. tit. Biecarensis 


a. Secretis 

VARSAVIEN. 


Canonizationis Beati Sigismundi Felicis Felinski Archiepiscopi titularis Tarsensis 
olim Archiepiscopi Varsaviensis, Fundatoris Congregationis Sororum Francisca- 
lium Familiae Mariae (1822-1895) 


DECRETUM SUPER MIRACULO 


Beatus Sigismundus Felix Felihbski, nobili genere Polono, natus est die 
1] Novembris anno 1822 in pago Wojutyn, in dioecesi Luceorensi, quae olim 
Russorum in finibus erat, nunc autem Ucrainorum. Anno 1855 Petroburgi 
presbyteratum accepit. Inde usque repetens eius vita munerum successio 
fuit, quorum et fuit fundatio Congregationis Sororum Franciscalium Fami- 
liae Mariae. Archiepiscopus Varsaviensis nominatus est anno 1862, in angus- 
tiis quoad publicas res semper assiduus in spirituali et morali sui populi 
renovatione fuit et nixus est pro Ecclesiae libertate a Russiae Imperatoris 
interventu. Cum in odium Russiae potestati venisset, per viginti annos rele- 
gatus est in exsilium larostaviae iuxta flumen Ra. Obtenta libertate anno 
1883, Varsaviae commorari nequit sic omnes curas in rem apostolicam 
contulit praecipue ruralibus in locis iuxta Dzwiniaczka in ditione Austriae. 
Mors lumina eius clausit Cracoviae, quae in itinere fuit, die 17 Septembris 
anno 1895. In Beatorum numero a Summo Pontifice Ioanne Paulo II die 
18 Augusti 2002 ascriptus est. 

Canonizationis respectu, Causae Postulatio iudicio huius Congregationis 
de Causis Sanctorum assertam subiecit quandam miram sanationem Sororis 
Stephaniae Zelek ex Congregatione Sororum Franciscalium Familiae Mariae, 
quae quartum et vicesimus annum agens, tabe pulmonari laborare incepit. 
Progressu aetatis in peripneumoniam delapsa est, quam ad curandam in 
valetudinarium in pago Szezyrzye recepta est, in quo et alios acerbos morbos 
invenerunt clinici. In sequentibus exceptionibus in valetudinarium etiam 
grave damnum ossea in medulla repertum est. 

Condicio iam senis Sororis Stephaniae omnibus videbatur irreparabilis 
atque infausta edicta est prognosis quoad vitam. 

Btantibus rebus angustis, eius Sorores inductae sunt ut Beatum Funda- 
torem invocarent, eius intercessionem rogantes ad sanationem Sororis 


Stephaniae obtinendam; hac fervida in oratione Sorores secum et fideles et 

pueros qui aegram cognoverant traxerunt. Praeter exspectationem vix 
septem diebus post extremum in valetudinarium receptum, aegra ani- 
madvertit salutis mirabilem progressionem, quae se confirmavit usque ad 
perfectam sanationem. 

Evidens est concursus temporis et consequentia inter Beati Sigismundi 
Felicis Felihski invocationem et sanationem Sororis Stephaniae, quae 
deinceps usque ad hodiernum diem sana est et ordinariam vitam socialem 
agit. 

De sanatione quae statim mira est habita, iuxta Curiam Cracoviensem a 
die 15 Octobris usque ad diem 23 Novembris anno 2004 celebrata est Inqui- 
sitio dioecesana, cuius iuridica validitas ab hae Congregatione per decretum 
diei 11 Martii anno 2005 est approbata. 

Consilium Medicorum huius Dicasterii, post tres sessiones dierum 22 Mar- 
tii et 5 Iulii anno 2007 et 24 Ianuarii 2008, omnibus dubitationibus solutis, 
declaravit sanationem celerem, perfectam, constantem et ex scientiae legibus 
inexplicabilem fuisse. 

Die 27 Iunii 2008 Congressus actus est Peculiaris Consultorum Theolo- 
gorum, cum exitu positivo, atque die 4 Novembris 2008 Ordinaria in Sessione 
se congregaverunt Patres Cardinales et Episcopi, Causae Ponente Exc.mo 
Domino Hieronymo Grillo, Episcopo emerito Centumcellarum-Tarquiniensi. 

Et in utroque Coetu, sive Consultorum Theologorum sive Cardinalium et 
Episcoporum posito dubio an de miraculo divinitus patrato constaret respon- 
sum affirmativum prolatum est. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Sua vota Congregationis de Causis Sanctorum excipiens rataque habens, 
hodierno die declaravit: Constare de miraculo a Deo patrato per intercessionem 
Beati. Sigismundi | Felicis Feliiski, Archiepiscopi titularis. "'arsensis olim 
Archiepiscopi Varsaviensis, Fundatoris Congregationis Sororum Franciscaliwm 
Familiae Mariae, videlicet de celeri, perfecta ac constant? sanatione Sororis Ste- 
phaniae Zelek a « grave anemia aplastica acquisita, farmaco-indotta, con estrema 
povertà cellulare del midollo osseo, complicata da polmonite bilaterale e scom- 
penso di circolo, in. soggetto di 70 anni con diabete, ipertensione arteriosa ed 


ischemia cardiaca ». 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 6 mensis Decembris A. D. 2008. 


FB AxaELUS Auaro, S.D.B. 
Archiep. tit. Silensis 


Praefectus 


FB Michael Di Ruberto 
Archiep. tit. Biecarensis 


a. Secretis 


BRIXIEN. 


Canonizationis Beati Archangeli Tadini, Sacerdotis dioecesani, Fundatoris Congre- 


gationis Sororum Operariarum a S. Domo Nazaretana (1846-1912) 


DECRETUM SUPER MIRACULO 


Beatus Archangelus Tadini natus est in oppido, quod vulgo dicitur 
Verolanuova intra dioecesis Brixiensis fines die 12 Octobris anno 1846. Die 
19 Iunii anno 1870 praesbyter ordinatus est Tridenti. 

Incepit suum ministerium suas vires et sedulitatem conferens ad pasto- 
ralem paroecialem, quam auxit novis variisque operibus spectantibus ad 
fidelium humanum et spiritualem proventum, praedicatione (fuit enim homo 
eximius in arte oratoria) et operibus beneficis sodalicii et societatis. Omnino 
exquisivit unitatem et libertatem paroeciae, quae ab eo semper institutio 
apta ad hominum primarias satisfaciendas necessitates existimabatur. 

Beati interior unitas comprehenditur in absoluto sui dono Dei regno et 
bono eius populi. Excitatus est enim ab encyclica «terum Novarum » Summi 
Pontificis Leonis XIII anni 1891 et interpretans signa temporum, rationem 
instituit et aedificavit lanificii officinam, cum annexo collegio ad iuvenes 
puellas laborantes accipiendas et ad eorum dignitatem fovendam, nec non 
ad honeste instituendas Congregationem Sororum Operariarum a S. Domo 


Nazaretana fundavit. 

Mortuus est crescenti existimatione sanctitatis comitatus die 20 Maii anno 
1912. Quem die 3 mensis Octobris 1999 Summus Pontifex Ioannes Paulus II 
Beatum declaravit. 

Canonizationis respectu, Causae Postulatio iudicio huius Congregationis 
de Causis Sanctorum assertam subiecit miram quandam sanationem, quae 
anno 2004. Brixiae contigit. 

Casus pertinet ad sanationem non coactam et constantem a comprobata 
sterilitate coniugum Fostini Elisabeth undetricesimum aetatis agentis annum 
et Marazzi Roberti quintum et tricesimum aetatis annum agentis. Coniuges 
anno quarto postquam in paroecia Sancti Philippi Nerii in pago Cilóverghe in 
finibus dioecesis Brixiensis die 5 Februarii anno 2000 matrimonium religio- 
sum celebraverant, summa cupiditate expetiverunt et sua sponte temptave- 
runt magnam familiam ortu liberorum perficere, huic rei tamen eorum 
physiologicae condiciones obstiterunt. 

Diuturnis clinicis scrutationibus se subiecerunt coniuges sine tamen 
diagnosis mutatione. 

Medici ad ultimum proposuerunt ut iuxta sedem ad causam morborum 
inveniendam Montis Clari (Valetudinarii Civilis Brixiae) perscrutationibus 
ulterioribus subicerentur, tamen diagnosis adversa edita est propter gravem 
condicionem defectus ob paucitatem seminalem, quae inhabilis videbatur ad 
generationem per medicam curam inductam. 

Coniuges interea cognoverant et frequentaverant sodalicium pastorale 
« Familiae Beati Tadini» domi Sororum Operariarum, inde inceperunt noti- 
tiam habere Beati Tadini et invocationes ad eundem Beatum adhibitas a 
sodalitate, a coniugibus et a sororum congregatione ad sanationem a sterili- 
tate impetrandam. Inter orationes et occursationes coniuges collocuti sunt 
cum sacerdote, qui ad dioecesanam familiarum pastoralem se dabat, cui 
ostenderunt consilium desistendi a methodo valetudinarii Montis Clari 
propter rationes fidei et Christianam doctrinam de moribus. 

Orationes quae fide et unitate sublatae fuerunt miraculum optatum asse- 
cutae sunt et exauditum est desiderium progeniel coniugum. 

Enim naturalis graviditatis condicio primae filiae Mariae, quae Brixiae 
nata est die 5 Augusti 2005 et secundi filii loannis, qui Brixiae natus est 3 
Decembris 2006, omnino existimanda est «inexplicabilis secundum scientiam 


et sine collatione in memoria medieorum documentorum ». 

Inquisitio dioecesana huius casus celebrata est Brixiae die 16 Iulii anno 
2006 et Congregatio de Causis Sanctorum iuridicam validitatem huius Inqui- 
sitionis per decretum editum diei 24 Novembris anno 2006 approbavit. 

Consilium Medicorum huius Dicasterii, in sessione die 15 Novembris anno 
2008 habita, omnium consensu declaravit «condicionem inexspectatam deter- 
minationis primae et. secundae graviditatis sine auxilio peculiaris curationis 
mautantis statum extantis pathologiae, casum ex scientiae legibus inexplicabilem 
fuisse ». 

Congressus actus est Peculiaris Consultorum Theologorum die 22 Aprilis 
anno 2008 atque in Ordinaria Sessione die 28 Aprilis 2008 se congregaverunt 
Patres Cardinales et Episcopi, Causae Ponente Exc.mo Domino Andrea 
Maria Erba, Episcopo emerito Veliterno-Signino. Et in utroque Coetu sive 
Consultorum Theologorum sive Cardinalium et Episcoporum, posito dubio an 
de miraculo divinitus patrato constaret responsum affirmativum prolatum 
est cum addictione huius casus ad intercessionem Beati Archangeli 'T'adini. 

Facta demum de hisce omnibus rebus Summo Pontifici Benedicto XVI 
per subseriptum Archiepiscopum Praefectum accurata relatione, Sanctitas 
Sua vota Congregationis de Causis Sanctorum excipiens rataque habens, 
hodierno die declaravit: Constare de miraculo a. Deo patrato per intercessionem 
Beati Archangeli "l'adini sacerdotis fundatoris Congregationis Sororum Opera- 
riarum a S. Domo Nazaretana, videlicet de celeri, perfecta ac constanti sanatione 
coniugum Fostini Elisabeth et Marazzi Roberti a « sterilità di coppia multifatto- 
riale, perdurante da 4 anni ». 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 6 mensis Decembris A. D. 2008. 


FB AxaELUsS Awaro, S.D.B. 
Archiep. tit. Silensis 


Praefectus 


— 
t8 
on 


FB Michael Di Ruberto 
Archiep. tit. Biccarensis 


a. Secretis 

PALENTINA 


Canonizationis Beati Raphaélis Arnáiz Baron, Fratris Oblati Ordinis Cisterciensis 
Strictioris Observantiae (1911-1938) 


DECRETUM SUPER MIRACULO 


Beatus Raphael Arnáiz Barón die 9 mensis Aprilis, anno 1911, Burgi, in 
Hispania, e satis locuplete familia natus est, quae eum christianis praeceptis 
optime educavit. Hic vero, cum praesertim ad effingendi artes proclivis esset, 
scholis ad exitum perductis, ordini architectorum Athenaei Matritensis 
nomen dedit. 

Interea ipse, cum animadverteret sese ad umbratilem vitam, caelestium 
rerum contemplationi deditam, divino quodam instinctu vocari, animi sui 
velut aures pientissime erexit, qui cum supernam de se voluntatem dignosce- 
ret, tum suam ad sacra munera vocationem exquireret. Itaque die 15 mensis 
lanuarii, anno 1934, ingressus est Raphaél Cisterciense asceterium in loco, 
quem appellant San Isidro de Duefias; ipse vero, aliquot post menses, graviore 
mellito, qui fertur, diabeta in eum ingruente, ut ad suos rediret adductus est. 
Quem quidem morbum cum tali vi fideque et summo divinae voluntatis 
obsequio acciperet, non solummodo magis magisque ad formam conversatio- 
nis accessit, verum etiam hoc petiit et consecutus est, ut denuo, etsi tam- 
quam oblatus tantum, coenobio ascisceretur. Hic autem Servus Dei, summo 
sanctae precationis studio diem ex die fretus, cum Regulae formam persequi 
fideliter, tum ingravescentem morbum aequo animo ferre valuit. Extremam 
vero aetatem ipse, Crucis mysterii particeps intime factus, in animi intentio- 
ne ipseque per labores, in asceterii valetudinario deguit. 

Pie requievit die 26 mensis Aprilis, anno 1938, in loco, quem appellant 
San Isidro de Duefias. Cui quidem Dei Famulo Ioannes Paulus II, Summus 
Pontifex, Beatorum caelitum honores concessit anno 1992. 

Cum autem eius Canonizationi prospiceret, Postulatio Causae sanatio- 
nem, quae eodem Beato deprecante a Deo patrata ferebatur, huic Congrega- 
tioni subiecit expendendam. Quod quidem, anno 2001, factum est D.nae 
Begoniae Léon Alonso, mulieri annorum unius ac triginta, quae, cum iterum 
ventrem ferret, variis difficultatibus assidue orientibus, in Matritense vale- 
tudinarium saepius perducta est. Et iam perventum erat ad tricesimam alte- 
ram hebdomadam partus, cum, ingravescentibus rebus, medici, necessitate 


coacti, gravidam mulierem caesarea sectione curarunt; re vero, cum neuro- 

logica, tum respiratoria, amplius ingravescente, status clinicus praegnantis 
ita in peius mutatus est, ut ipsa obtorpescens in vitae discrimine versaretur. 

Ob tantam igitur desperationem amici et propinqui infirmae Beatum 
Raphaélem, cui quidem peculiarem ipsa pietatem adhibebat, maxima religio- 
ne, invocarunt, qui non solummodo petiere ut sanatione mulier donaretur, 
verum etiam alios christicolas, presbyteros, devotas virgines, laicos denique, 
in eiusmodi supplicationem secum ipsi traxere. Tunc vero, cum ex improviso 
D.na Begonia lethargico somno excitaretur, cursus rerum clinicus, et hic 
mirum quidem in modum atque repente, exiguo spatio dierum in melius 
mutatus est, adeo ut mulieri, e valetudinario dimissae, brevi tempore 
consueta opera resumere liceret. 

Constant enim concursum temporis et contextum esse inter supplicatio- 
nes, quibus Beatus Raphaél invocatus est, et sanationem D.nae Begoniae 
Léon Alonso, quae nunc non optima dumtaxat valetudine utitur, sed iustam, 
praesertim quoad aliorum commercium attinet, vitam degere potest. 

Qua de sanatione, pro miro habita, in Curia Palentina, a die 9 mensis 
Aprilis, anno 2005, ad diem 7 mensis Maii, anno 2006, Inquisitio dioecesana 
instructa est, cuius vim praesens Congregatio ratam habuit per Decretum die 
30 mensis Novembris, anno 2006, latum. Consilium autem Medicorum, quod 
apud idem Dicasterium habetur, cum sederet die 13 mensis Martii, anno 
2008, agnovit sanationem, de qua agitur, celerem, perfectam stabilemque 
fuisse, eandem vero ex hodiernis artis cognitionibus explicari non posse. 
Deinde vero, die 7 mensis Iunii, anno 2008, Theologi Consultores in Peculia- 
rem, qui dicitur, convenere Congressum. Quorum quidem favorabilem sen- 
tentiam Purpurati Patres et Antistites, die 4 mensis Novembris, anno 2008, 
in Sessione Ordinaria congregati, Exc.mo D.no Lino Fumagalli, Episcopo 
Sabinensi-Mandelensi, Causae Ponente, confirmarunt. 

Et in utroque Coetu, tam Consultorum Theologorum quam Cardinalium 
et Episcoporum, posito dubio num de miraculo divinitus patrato constaret, 
responsum affirmativum prolatum est. 

Facta postmodum de hisce omnibus rebus Summo Pontifici Bene- 
dicto XVI per infrascriptum Archiepiscopum Praefectum accurata relatione, 
Beatissimus Pater, vota Congressionis de Causis Sanctorum excipiens rata- 
que habens, subsignata die pronuntiavit: Constare de miraculo a Deo patrato 
per intercessionem Beati Raphaelis Arndiz Barón, Fratris Oblati Ordinis Cister- 
ciensis Strictioris Observantiae, videlicet de celeri, perfecta stabilique sanatione 


D.nae Begoniae Léon Alonso a «preclampsia in. gestante alla. 32". settimana 

complicata da sindrome de Hellp (emolisi, enzimi epatici. elevati, piastri- 
nopenia), distress respiratorio con grave ipertensione polmonare, sepsi, deterio- 
ramento delle funzioni cerebrali ». 

Mandavit insuper Beatissimus Pater ut praesens decretum publici iuris 


fieret in acta Congregationis de Causis Sanctorum referretur. 


Datum Romae, die 6 mensis Decembris A. D. 2008. 


F8 AxaELUS Awaro, S.D.B. 
Archiep. tit. Silensis 


Praefectus 


tB Michael Di Ruberto 
Archiep. tit. Biecarensis 


a. Secretis 


NEAPOLITANA 


Canonizationis Beatae Catharinae Volpicelli, Fundatricis Ancillarum a Sacro Corde 
(1839-1894) 


DECRETUM SUPER MIRACULO 


Beata Catharina Volpicelli die 21 mensis Ianuarii anno 1839 Neapoli est 
nata, e familia quadam altioris ordinis. Educationem accepit in morali 
ambitu sano atque conscio christianoque vitae sensu illuminato, humanam 
maturavit institutionem, Regale frequentans Collegium Sancti Marcellini. 
Hoc tempore, etiamsi socialem participavit vitam iuxta suam condicionem, 
clarius in dies vocationem sensit ad vitam religiosam, ita ut viginti et unum 
annos nata monasterium nativa in urbe sit ingressa. Brevi tamen, ob adver- 
sae valetudinis causam, coacta est ad familiam regredi. Agebatur quadam de 
spiritali probatione, a Divina Providentia parata, quam Catharina prompto 
cum animo accepit. Aliquot post annos, beata quandam cognovit societatem 
« Precis Apostolatum », nuper in Francogallia natam; cui adhaerens occasio- 
nem invenit atque stimulum ad spiritualitatis societatem Neapoli instituen- 
dam. Ob vehementem devotionem eucharisticam Catharina expressit sine 
condicione erga Cor Iesu dilectionem, cuius efficacior fructus Institutum erit 


Ancillarum a Sacro Corde, apostolatui caritatis dicatum erga pauperes et 

dolentes, evangelizationi, pastorali familiari et animarum sanctificationi. 
Praesertim intenta iuvenum necessitatibus atque culturali novarum genera- 
tionum progressioni, Catharina condere studuit orphanotrophium, bibliothe- 
cam itinerantem atque Societatem Filiarum Mariae. Pie in Domino die 28 
mensis Decembris anno 1894 Neapoli obdormivit. Summus Pontifex Ioannes 
Paulus PP. II die 29 mensis Aprilis anno 2001 beatae honores tribuit illi. 

Postulatio Causae, Beatae prospiciens Canonizationi, examini huius 
Congregationis de Causis Sanctorum coniectam miram subiecit sanationem 
Dominae Teresiae Ruggiero, quae mense Martio anno 2002 laesione est 
affecta pedis dexteri crus quoque afficiente, unde febris orta est simul cum 
acerbo dolore. Curationibus non obstantibus, vulnus in dies ingravescebat ita 
ut de subitanea amputatione cogitaretur, attento quoque statu valetudinis 
mulieris infirmae. Statim cum de morbo sciret, illa, semper devotionem erga 
Beatam Volpicelli ostendens, coepit eam ferventer et fiduciose invocare, 
parvam tenens eius reliquiam, atque rogans, ea intercedente, aut sanationis 
donum aut mortem subitaneam, ob intolerabilem dolorem ex vulnere 
exortum. Inopinanter, uno circiter transacto mense, mane diei 21 mensis 
Aprilis Domina Ruggiero se sine dolore levavit; immo, ulcus prorsus sanatum 
atque febrem sublatam; quod quidem medici et aegrorum ministri stupentes 
comprobarunt. 

Evidens exstat congruentia atque nexus inter invocationem ad Beatam 
et Teresiae Ruggiero sanationem, quae, post eventum, suam in pristinam 
valetudinis condicionem rediit atque normalem necessitudinum vitam usque 
ad mortis diem gessit. 

De sanatione, quae mira est habita, Inquisitio dioecesana a die 15 mensis 
Martii anni 2004 ad diem 25 mensis Maii anni 2006 apud Curiam Surrenti- 
nam-Castri Maris aut Stabiensem est instructa, cuius iuridica validitas ab 
ista Congregatione per Decretum diei 24 mensis Novembris anno 2006 est 
approbata. Consilium Medicorum huius Dicasterii, in sessione die 20 mensis 
Decembris anno 2007 habita, agnovit sanationem celerem, perfectam ac per- 
manentem, nec non sub luce scientiae medicae huius aetatis inexplicabilem 
fuisse. Die 29 mensis Aprilis anno 2008 Congressus habitus est peculiaris 
Consultorum Theologorum, cuius positivus exitus die 18 mensis Novembris 
anno 2008 confirmatus est a Patribus Cardinalibus et Episcopis in Ordinaria 
Sessione congregatis, Causae Ponente Excellentissimo Domino Andrea Maria 


Erba, Episcopo emerito Veliterno-Signino. 

Et in utroque Coetu, sive Consultorum Theologorum sive Cardinalium 
et Episcoporum posito dubio an de miraculo divinitus patrato constaret 
responsum affirmativum prolatum est. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Sua vota Congregationis de Causis Sanctorum excipiens rataque habens, 
hodie declaravit: Constare de miraculo a. Deo patrato per intercessionem Beatae 
Catharinae Volpicelli, Fundatricis Ancillarum a Sacro Corde, videlicet de celeri, 
perfecta. ac constanti sanatione Teresiae Ruggiero a «ulcera. trofica profonda 
infetta del piede e della gamba destra ». 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 6 mensis Decembris A. D. 2008. 


FB AxaELUS AMarTo, S.D.B. 
Archiep. tit. Silensis 
Praefectus 


£B Michaél Di Ruberto 
Archiep. tit. Biecarensis 


a. Secretis 


CREMONEN. 


Beatificationis et canonizationis Servi Dei Hyacinthi Bianchi, Presbyteri dioecesa- 
ni e£ Fundatoris Instituti Sororum Filiarum Mariae Missionalium (1835-1914) 


DECRETUM SUPER VIRTUTIBUS 


«Conserva me, Deus, quoniam speravi in te. Dixi Domino: ^ Dominus 
meus es tu, bonum mihi non est sine te". [...] Dominus pars hereditatis meae 
et calicis mei: tu es qui detines sortem meam. Funes ceciderunt mihi in 
praeclaris; insuper et hereditas mea speciosa est mihi» (Ps 16, 1-2. 5-6). 

Experientia unius super eum dominatus Domini, quae clarius antiqui 
levitae Israélis verbis exprimitur, mira cum singularitate conversatione ac 


spiritualitate Servi Dei Hyacinthi Bianchi personat: nam, itineris tempore sui 

in mundo, instanter et una cum fidenti suipsius in manus Divinae Providen- 
tiae traditione perfectionem christianam quaesivit atque, sacerdotis exem- 
plar eximium, communitatem ecclesialem habuit altissimam hereditatem, 
quam Iesus Bonus Pastor eidem committere posset. 

Servus Dei in vico Villa Pasquali apud Mantuam die 15 mensis Augusti 
anno 1835 natus est et insequenti die in ecclesia paroeciali loci ad baptisma- 
lem fontem ductus. 

Familia eius rustica quaedam erat saeculi XIX, quam paupertas littera- 
rum pecuniaeque et dives vero pietas religiosa informabant. Infantia Servi 
Dei in hae salubri simplicitate degit morum, quae animum pueri usque ad 
magis magisque percipienda signa vocationis eius ad presbyteratum corrobo- 
ravit. Hyacinthus enim orationi valde proclivis erat, docilis et familiaris 
moribus, praesentiae necessitatumque aliorum perprovidus: eius in indolem, 
natura benignam, gratia divina intente se inseruit, quae ubertatem produxit 
fructuum. 

Pueritiae annis, Confirmationis et Primae Communionis recepit sacra- 
menta et adulescens scholam rite frequentavit. lam duodevicesimum agens 
annum aetatis, tamquam alumnus Seminarium dioecesanum ingressus, 
paulatim perfecit voluntatem suam ut sacerdos fieret. Institutionis cursu 
peracto, denique, annos viginti tres natus, presbyteratu auctus est. 

Licet infirmae esset valetudinis, in medium vitae pastoralis ex inopinato 
coniectus est, praesertim coadiutoris fungens munere plurimis in paroeciis et 
magno cum gaudio omnem navitatem in apostolatum profundens, speciali 
modo de novissimis societatis instantiis sollicitus, quae iamiam super viam 
mutationum perrexerat intimarum difficiliumque et alioquin graves effectus 
quoad religionem proditurarum. His in adiunctis, iuvenis sacerdos urgentiam 
non modo institutionem spiritualem fidelium curandi intellegebat, sed eorun- 
dem etiam, praesertim mulierum, socialem provectum. In corde ac mente 
eius propositum itaque paulatim efformabatur — quod funditus postea 
confecturum erat — aggregationes ecclesiales mulierum suscitandi, quae vero 
vitam consecratam prospicerent. Cum autem difficultates dissensionesque 
quaedam ex parte Auctoritatum initium cepissent, Hyacinthus, Superiorum 
consensu, Ianuam transvehi praetulit, ut specie etiam aérem sibi salubriorem 
inveniret. Urbs et archidioecesis Ianuensis, ergo, Servi Dei factae sunt patria 


adoptionis. 

Mutato caelo, zelo imperturbato Hyacinthus variis ministerii sui muneri- 
bus se immiscuit, videlicet celebrationi Reconciliationis et consociationum 
marialium laicorum incremento, quibus diversas apud paroecias et domus 
religiosas hospitium paravit, et, vehementi missionario impulsui indulgens, 
omni studio praedicationi ad populum dedit operam. Voluntas hic Institu- 
tum quoque fundandi Filiarum Mariae Missionalium intellegitur, quas eadem 
sollicitudine apostolica sua induit atque assidue, insequentibus annis, animo 
corroboravit, earum visitans domus in ipsa Terra Sancta, ingentibus suipsius 
posthabitis aerumnis. 

Praedicationi deditus, Servus Dei demum Pineam venit, ubi magna frux, 
quam apud populum promeruit, effecit ut Episcopus ipse Ventimiliensis ab 
eo peteret ibi commorari eumque oeconomum-rectorem paroeciae loci nomi- 
naret. Quo in vico Hyacinthus amplos attrahere potuit ordines atque magna 
sua in re sive pastorali sive culturali sive sociali emicuit navitate, necnon 
integerrimae beneficii sui recusationis testimonio miraeque benignitatis. 
Commoratio Pineae infauste, tamen, consummata est: nam, discidia quae- 
dam, usque in opprobria et iniquas in irritae sublationis calumnias adeo 
adauxerunt, ut Auctoritas publica per dolum illiceretur gravissimas decerne- 
re castigationes, quarum vincula apex fuit. Etiam his in angustiis non modo 
plena Servi Dei innocentia promptissime eluxit, sed ipsa eius magnanimitas 
in omnes, spiritus abnegationis, mansuetudo cordis indulgentiae ignoscen- 
tiaeque semper prompti. 

In ultimis annis vitae, qui aliis translationibus novos in locos signati sunt, 
aequo animo Hyacinthus ecclesiali ministerio institit, praedicationi et impen- 
siori curae operis religiosae ab ipso fundati. Ingravescente valetudine, dolores 
corporis et iam graves molestiae auxerunt, numquam vero deficiente spiri- 
tuali vi illa, quae totam vitam eius aluerat: omnibus enim in adiunctis, Hya- 
cinthus vere virum Dei sese ostendit, penitus spiritu permotum caritatis 
oratione humilitateque et paenitentia conformatae. 

Ab omnibus defletus, die 11 mensis Februarii anno 1914 in ipso natali 
humo, ubi tandem se receperat, in Domino obdormivit. Iter eius per mundum 
inter dies processit duorum Beatae Mariae Virginis festorum, scilicet 
Assumptionis et memoriae Immaculatae Conceptionis de Lapurdo in ipso 
anno institutae, quasi signum benevolentiae Matris Dei, quam Hyacinthus 


filiali dilectione amaverat et veri apostoli fervore docuit amare. 

Ob eius sanctitatis famam, a die 7 mensis Octobris anno 1949 usque ad 
diem 28 mensis Septembris anno 1962 apud Curiam Cremonensem Processus 
Informativus celebratus est, cuius auctoritas et vis iuridica a Congregatione 
de Causis Sanctorum decreto diei 17 mensis Maii anno 1991 probatae sunt. 
Posilione confecta, iuxta suetum morem, die 17 mensis Februarii anno 2006, 
in Congressu Peculiari Consultorum Theologorum prospero cum exitu discep- 
tatum est an Servus Dei more heroum virtutes christianas exercuisset. Patres 
Cardinales et Episcopi in Sessione Ordinaria diei 22 mensis Ianuarii anno 
2008, audita relatione Excellentissimi ac Reverendissimi Domini Salvatoris 
Boccaccio, Episcopi Frusinatensis-Verulani-Ferentini, Causae Ponentis, 
professi sunt Servum Dei virtutes theologales, cardinales iisque adnexas in 
modum heroum coluisse. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Sua, vota Congregationis de Causis Sanctorum excipiens rataque habens, 
hodierno die declaravit: Constare de virtutibus theologalibus Fide, Spe et Cari- 
tate tum in Deum tum in proximum, necnon de cardinalibus Prudentia, Iustitia, 
Temperantia et Fortitudine iisque adnexis, in gradu heroico, Servi Dei Hyacinthi 
Dianchi, presbyteri dioecesani et Fundatoris Instituti Sororum Filiarum Mariae 
Missionaliwm, in casu et ad effectum de quo agitur. 

Hoc autem decretum publici iuris fleri et in acta Congregationis de Causis 


Sanctorum Summus Pontifex referri mandavit. 


Datum Romae, die 6 mensis Decembris A. D. 2008. 


FB AxaELUS Auro, S.D.B. 
Archiep. tit. Silensis 


Praefectus 


— 
t8 
on 


FB Michael Di Ruberto 
Archiep. tit. Biecarensis 


a. Secretis 

LISBONEN. 


Beatificationis et canonizationis Servae Dei Mariae Clarae a Iesu Infante (in 
saec. Libaniae Carmelitidis Galváo Mexia de Moura Telles e Albuquerque), 
Fundatricis Congregationis Sororum Franciscalium Hospitalariarum ab Immacu- 
lata Conceptione (1843-1899) 


DECRETUM SUPER VIRTUTIBUS 


«Magnificate Dominum mecum, et exaltemus nomen eius in idipsum. 
Exquisivi Dominum, et exaudivit me et ex omnibus terroribus meis eripuit 
me. Respicite ad eum, et illuminamini et facies vestrae non confundentur» 
(Ps 34, 4-6). 

Laetitia ex corde antiqui Israélis psalmistae coram divinae Providentiae 
revelatione in historia erumpens mira cum singularitate vitae operibusque 
Venerabilis Servae Dei Mariae Clarae a lesu Infante personat, quae enim 
valde obstupescens benigni auxilii mysterium invenit a Deo ad omnem crea- 
turam reservati, quod optatissimum ipsa valuit in conversationis sive inti- 
mae sive communitariae rationem transferre. 

Venerabilis Serva Dei in vico Amatrice apud Ulyssiponem die 15 mensis 
Iunii anno 1843, tertia ex septem filis, e nobili genere nata est et die 2 
insequentis mensis Septembris in ecclesia paroeciali Beatae Mariae Virginis 
Dominae Nostrae a Succursu intra fines illius regionis urbis Beneficae nun- 
cupatae ad baptismalem fontem Libaniae a Monte Carmelo nomen accepit. 

Pueritiam pacata et suavis degit, temporibus vitae familiaris moderata 
atque optima fidei institutione inflata. His in adiunctis rerum et Deum et 
Beatam Virginem et Sanctos amare didicit et seipsam proximo porrigere, qui 
maxime adflictionibus ac paupertate laborabat. Et Libania, tamen, citius 
cruciatibus vulnerum; vexari incepit, cum aliqui cognationis sicut et ipsi 
parentes eius brevi spatio temporis parumper obierunt. Haec vero profunde 
animum eius affecerunt, quod vero erga doloris mysterium magis humanitate 
repleverunt, et simul indolem puellae corroborare valuerunt: fortitudo enim 
et spes, una cum lacrimis tantos ob graves et inopinatos luctus effusis in 
vultu eius iugiter fulserunt. 

Parentibus orbata, Libania a Monte Carmelo, dum quintum decimum 
aetatis annum agebat, Ulyssipone recepta est in Asylum Regium pro Orpha- 


nis auxiliandis, quod Gallieas Sorores Filias Caritatis ecerebant, ubi, dum 
? c 

eximia culturali humanaque optimo eius generi consentanea institutione edo- 
cebatur, consciam quoque spiritualem firmare potuit doctrinam. 

Anno 1862, Institutum reliquit et in Palatium Valada uti nobilis domina 
Marchionissam comitans eiusque familiaris recepta est. Libania vero animo 
consilium volvit Deo se consecrandi religionemque amplectendi, urgentem 
animadvertens vocationem ad vitam omnino orationi ac servitio proximi 
deditam. Paucis post annis, igitur, in Conventum Sancti Patricii Ulyssipo- 
nensem apud Moniales Capuccinas ab Immaculata Conceptione Beatae Ma- 
riae Virginis secessit, inter quas dein habitum Tertii Ordinis Sancti Francisci 
induit et nomen religiosum Mariae Clarae a Iesu Infante sumpsit. 

Itineri eius progressionis spiritualis primum intulerunt impedimentum 
leges civiles Lusitaniae, quae in illo tempore adeo hostilitate contra Eccle- 
siam fungebantur, ut omnem vitam religiosam prohiberent. Has inter diffi- 
cultates moderator spiritualis Fraternitatis statuit, ut Serva Dei ad Congre- 
gationem Gallicam confugeret, scilicet ad Sorores Hospitalarias et Magistras 
Sancti Francisci, apud quarum monasterium Caleti admissa est ad novitia- 
tum et vota religiosa emisit. 

Cum Lusitaniam rediisset, Soror Maria Clara a lesu Infante Superiorissa 
Conventus Sancti Patricii nominata est et, sub prudenti moderatoris spiri- 
tualis consilio, magnae illius communitatis Capuccinarum instaurationi 
vacavit, ex qua nova Congregatio Sororum Lusitanarum Franciscanarum 
Hospitalariarum ab Immaculata Conceptione exordium sumpsit, quae 
confirmata est secundum ius civile uti Consociatio beneficae voluntatis et 
mox, Beati Pii IX Summi Pontificis auctoritate, recognitionem Apostolicae 
Bedis recepit. 

Brevi tempore Congregatio vocationibus operibusque caritatis insigniter 
floruit et extra Lusitaniam etiam crevit, in Angola, India, Guinea, Insulis 
Capitis Viridis et Sancti Thomae necnon ubicumque misericordia erga egenos 
expeteret Sorores diffundens. 

Morae vero et cuiusvis generis difficultates haud defuerunt, quae inevita- 
biliter in ipsa Congregatione extulerunt. Neque eo magis, tamen, Serva Dei 
tranquillitate animi exuit, magis immo divinae voluntati adhaesit, tantum 
bono spirituali Sororum apostolicisque operis omni studio attendens, 
quas omnes oratione, consilio et praesertim summa suipsius abnegatione 
summopere aluit. Plurimis in adiunctis Mater Maria Clara a Iesu Infante 


ostendit aequitatem extraordinariam, intellectum callidum, recapitulationis 

virtutem sapientem, sensum maternum, benignitatem, fervorem et sobrieta- 
tem vitae. 

Summis mentis spiritusque praedita dotibus, Deo ac regno eius omnino 
sese consecraverat, spiritualitatem suam peculiariter expromens ex intima 
sponsali consuetudine cum lesu, cuius sacratissimum Cor fulcrum cogitatio- 
num actuumque omnium ei erat; ex profundo nexu cum Cruce lesu, quam in 
tacita humanaque patientia summopere ipsa communicavit; ex indefessa fide 
Providentiae, cuius sese putabat humile instrumentum; ex moribus magnae 
suae sollicitudinis in omnes, etiam in obtrectatores vexatoresque, quos, licet 
eorum ingratitudine percussa, semper dilexit atque ignovit. 

Potissime pauperes atque aegroti cordi ei fuerunt, pro quibus operam 
suam findavit, omnimodo enitens, ut religiosas ipsas Congregationis ditaret 
principiis, quae eius quoque vitae facti erant cardines. 

Tantis tamen corporis animaeque aerumnis paulatim correpta est valetu- 
do, ut morbi varii sive pulmonum sive cerebri se paulatim ostendere incipe- 
rent, usque ad infartum quod eam Domino commisit. 

Mense ante mortem ultimas Litteras circulares consororibus suis rettule- 
rat, in quibus rationem praecipuam itinerari interioris sui reliquit in illo 
« Nihil fit in mundo sine licentia Dei ». 

Die 1 mensis Decembris anno 1899, receptis sacramentis, Ulyssipone pie 
in Domino obdormivit, prima feria sexta illius mensis Cordi Divini Sponsi 
consecrata. 

Exsequiis eius ingens sacerdotum, religiosarum ac laicorum cuiusvis ordi- 
nis multitudo interfuit, quae clarum testimonium praebuit famae eius sanc- 
titatis, quae iam vitae tempore Servam Dei comitata erat. 

Hane ob multiplicatam in annos sanctitatis famam, qua post mortem 
fruita est, a die 18 mensis Decembris anno 1995 usque ad diem 12 mensis 
Novembris anno 1997 apud Curiam Ulyssiponensem Inquisitio dioecesana 
celebrata est, cuius auctoritas et vis iuridica a Congregatione de Causis Sanc- 
torum Decreto diei 6 mensis Novembris anno 1988 probatae sunt. Positione 
confecta, iuxta suetum morem, die 1 mensis Februarii anno 2008, in Con- 
gressu Peculiari Consultorum Theologorum prospero cum exitu disceptatum 
est an Serva Dei more heroum virtutes christianas exercuisset. Patres Cardi- 
nales et Episcopi in Sessione Ordinaria diei 7 mensis Octobris anno 2008, 
audita relatione Excellentissimi Domini Laurentii Chiarinelli, Episcopi Viter- 
biensis, Causae Ponentis, professi sunt Servam Dei virtutes theologales, 


cardinales iisque adnexas in modum heroum coluisse. 

Facta demum de hisce omnibus rebus Summo Pontifici Benedicto XVI 
per subseriptum Archiepiscopum Praefectum accurata relatione, Sanctitas 
Sua, vota Congregationis de Causis Sanctorum excipiens rataque habens, 
hodiern die declaravit: Constare de virtutibus "T'heologalibus Fide, Spe et Cari- 
tate tum in Deum tum in proximum, necnon de cardinalibus Prudentia, Iustitia, 
Temperantia et Fortitudine iisque adnexis, in gradu heroico Servae Dei Mariae 
Clarae à Iesu Infante (in saec.: Libaniae a Monte Carmelo Galváo Mexia de 
Moura elles e Albuquerque), virginis et Fundatricis Congregationis Sororum 
Franciscanarum. Hospitalariarum ab. Immaculata. Conceptione, in casu et ad 
effectum de quo agitur. 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 6 mensis Decembris A. D. 2008. 


tB AxaELUS Auro, S.D.B. 
Archiep. tit. Silensis 


Praefectus 


— 
t8 
on 


FB Michael Di Ruberto 
Archiep. tit. Biecarensis 


a. Secretis 

BARCINONEN. 


Beatificationis et canonizationis Servi Dei Iosephi Tous y Soler sacerdotis professi 
Ordinis Fratrum Minorum Capuccinorum Fundatoris Sororum Capuccinarum a 
Matre Divini Pastoris (1811-1871) 


DECRETUM SUPER VIRTUTIBUS 


«Domine, non est exaltatum cor mewm, neque elati sunt oculi mei, neque 
ambuwulavi in magnis neque in mirabilibus super me. Vere pacatam et quietam 
fec animam meam; sicut ablactatus in sinu matris suae, sicul ablactatus, ita in 
me est anima, mea. Speret Israel in Domino ex hoc nunc et usque in saeculum » 
(Ps 131). 

Sublimis spiritualis gradus, qui ex miris Psalmistae verbis profluit, 
plane componitur cum conscientia vitae simplicis et humilis, in qua, consueto 
cotidianae vitae cursu, testimonium de Domino ostenditur et effunditur 
usque ad spei confines in bonum totius communitatis populi Dei. Haec ipsa 
est summa proprietas vitae et spiritualitatis Servi Dei Iosephi Tous y Soler, 
qui non eventibus extraordinariis vel peculiaribus dotibus eminet, sed 
continua ac prorsus solita conversatione, et simul sedulitate et gratuita 
largitate. 

Aqualatae, ex Catalauniae Provincia, prope Barcinonem Servus Dei natus 
est die 31 mensis Martii anno 1811. et ibidem sequenti die Baptismatis 
sacramentum recepit apud paroeciam Sanctae Mariae, quo in ritu nomina 
assumpsit Iosephi, Nicolai, Iacobi. 

Illius familia admodum copiosa erat, nec non opibus potens ac christiano 
praesertim sensu confirmata. Idcirco, Iosephus simplicem ac serenam gessit 
infantiam intra domesticos parietes in quibus humani et christiani valores 
sponte docebantur et assumebantur. Deinde, postquam ad Eucharisticum 
convivium primo accessit et sacro chrismate est unctus atque rudimenta 
litterarum didicit, maiorem in dies de vita religiosa sollicitudinem ostendit. 
llis annis, quandoquidem pater eius quoddam praedium administrabat, 
primum habuit accessum ad ambitum laboris. Consuetudinem per familiare 
et serenum colloquium suscipiens cum operariis, praeter gravitatem experien- 
tiae laboris, percipere coepit sacrificium defatigationis, spiritum cooperatio- 
nis, sensum iustitiae: quae elementa nullo umquam tempore in pueri Iosephi 


formationem conferre cessabunt. 

Socialis tamen vita minus serena videbatur, quoniam tempore illo 
Catalaunia certabat adversus irruptionem Francogallicam. Conflictationibus 
absolutis, familia Servi Dei, laboris vitam explicare cupiens, Barcinonem se 
transtulit. 

Hie enim losephus iam adulescens frequentare coepit conventum 
Fratrum Minorum Capuccinorum, ubi ita franciscalis vitae forma est seduc- 
tus ut, precibus praevie admotis, admissus sit ad Novitiatum Provinciae 
Catalauniae; ibi enim religiosum induit habitum, Ildefonsi nomen accipiens: 
postea emisit professionem religiosam et, sacrae ordinationis intuitu, institu- 
tionale iter explevit. Sacro presbyteratus ordine est insignitus die 24 mensis 
Maii anno 1834. Novellus presbyter in Barcinonensem conventum Sanctae 
Matronae se transtulit. 

Bello licet composito, sociales et politicae contentiones non minuerunt, 
sed contra in dies acerbiores factae sunt et in veram ruerunt persecutionem 
adversus Ecclesiam ac peculiari vehementia contra Ordines Religiosos. 
Etenim omnis generis tumultus sunt exorti, contentiones ideologicae, 
suppressiones conventuum, destructiones et incendia, exclaustratio fratrum 
et sororum, internecio sacerdotum, exsilia inflieta. Servus Dei in carcerem 
coniectus est simul cum aliis confratribus et ulterius ex Hispania est expul- 
sus. Refugium quaesivit prius in Francogallia, deinde etsi breviore periodo in 
Italia, percurrens varios conventus usque ad tempus quo Barcinonem redire 
potuit; tunc ibi clero dioecesano incardinatus est et pastorale ministerium 
explicavit variis in paroeciis, attamen tam in corde quam in modo sese 
gerendi «frater minor capuccinus» iugiter permansit, arte ac constanter 
franciscali charismati adhaerens etiam extra structuram institutionalem. 

Assiduo orationis et recessus spiritu fovebatur ministerium Servi Dei, qui, 
arte coniunctus cum Ecclesiae Pastoribus, sese effundebat in infantiae et 
iuventutis servitium. Peculiarem in modum prospexit condicioni mulierum, 
detegens eas acuta culturali tarditate esse affectas. Sub huius intuitionis 
lumine diversa eius percipi possunt incepta, ex quibus eminet consilium con- 
dendi in oppido Aipoli Institutum Sororum Capuccinarum a Matre Divini 
Pastoris, destinatum pauperibus puellis formandis et iisdem futuro dignitate 
pleno offerendo. Charisma spiritualis maternitatis ita delineabatur apud 
Virginis Mariae Boni Pastoris animarumque Matris scholam, quae cum assi- 
dua paedagogica activitate recte conciliatur. Pater Iosephus primos gressus 
conduxit novi Instituti, zelum diffundens et sacrificium in medio tribulatio- 


num omnis generis. 

Quamvis valetudo P. Iosephi, plurima propter adversa, in peius celeriter 
rueret, spiritualitas eius magis magisque corroborabatur usque eo ut authen- 
ticae heroicitatis fastigia attingeret. Usitatum cuiusque diei propositum in 
eo erat ut Deum quaereret eiusque voluntatem. Imitatio lesu Christi Boni 
Pastoris, qui gregem congregat et vitam pro ovibus ponit, exemplum erat 
eius vitae; eucharisticus et marialis cultus tam in prosperis quam in adversis 
diebus eius nutrimentum constituebat. Quatenus ad mitem et sensibilem 
modum sese gerendi, prominebant in ipso intrepida fides, fortitudo animi, 
austera vigilantia. 

Barcinone e vita migravit die 27 mensis Februari anno 1871: «soror 
mors» invisit eum ipso instanti quo eucharisticam peragebat celebrationem 
apud cappellam Sororum ab ipso conditarum. Propter hunc commotum even- 
tum, eius decessus a plurimis perceptus est uti signum divinae praedilectionis 
et demonstrationis eius vitae interioris, quae contulerunt ad confirmandam 
sanctitatis famam qua, variis in rerum adiunctis, totam per vitam cireumda- 
tus fuerat. 

Hanc propter famam, Barcinone instructa est Inquisitio dioecesana a die 
10 mensis Iunii anno 1992 ad diem 16 mensis Iulii anno 1993, cuius iuridicam 
validitatem agnovit Congregatio de Causis Sanctorum Decretum vulgans die 
20 mensis Ianuarii anno 1995. Exarata Positione, ex consuetudine discepta- 
tum est num Servus Dei heroico gradu virtutes exercuisset. Positivo cum 
exitu habiti sunt sive Congressus Consultorum Historicorum die 4 mensis 
Iunii anno 2002 sive Congressus Peculiaris Consultorum Theologorum die 7 
mensis Martii anno 2008. Patres Cardinales et Episcopi in Sessione Ordinaria 
die 18 mensis Novembris anno 2008 congregati, audita relatione Ponentis 
Causae, Exc.mi D.ni Petri Iacobi De Nicoló, Archiepiscopi titulo Martanaén- 
sis, edixerunt Servum Dei heroicum in modum theologales, cardinales eisque 
adnexas virtutes excoluisse. 

Facta demum de hisce omnibus rebus Summo Pontifici Benedicto XVI 
accurata relatione, Sanctitas Sua, vota Congregationis de Causis Sanctorum 
excipiens rataque habens, hodierno die declaravit: Constare de virtutibus 
theologalibus Fide, Spe et Caritate tum in. Deum tum in proximum, necnon de 
cardinalibus Prudentia, Iustitia, l'emperantia et Fortitudine, iisque adnexis, in 
gradu heroico, Servi Dei Iosephi "Tous y Soler, Sacerdotis Professi O. F.M. Cap.. 
Fundatoris Sororum. Capuccinarum a. Matre Divini Pastoris, in casu et ad 


effectum. de quo agitur. 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 22 mensis Decembris A. D. 2008. 


FB AxaELUsS AwarTo, S.D.B. 
Archiep. tit. Silensis 


Praefectus 


FB Michael Di Ruberto 
Archiep. tit. Biecarensis 


a. Secretis 


VICEN. 


Canonizationis Beati Francisci Coll y  Guitart sacerdotis professi Ordinis 
Fratrum Praedicatorum Fundatoris Congregationis Sororum Dominicanarum ab 
Annuntiatione B.M.V. (1812-1875) 


DECRETUM SUPER MIRACULO 


Beatus Franciscus Coll y Guitart die 18 mensis Maii anno 1812 natus est 
in pago Gombreny, qui est in dioecesi Vicensi, in Hispania; iam inde a pueritia 
in dioecesis Seminario receptus est, deinde, interiore voce ad religiosum 
regimen impulsus, novicius Ordinis Sancti Dominici in religiosa Domo ab 
Annuntiata exceptus, quae Gerundae erat, vota professus est ibique in studia 
theologica diligenter incubuit. 

Anno 1835 iniqua lege adversus ecclesiasticas institutiones a domu reli- 
glosa abstractus est, qua re, post sacerdotalem ordinationem, superiorum 
consilio atque consensu, in promptu fuit Episcopi Vicensis vicariumque pa- 
roecialem egit primum quidem in pago 4Artfés deinde in loco Moyd. Eo tempore 
^Bodalitati Apostolicae" adhaesit, quae a 8. Antonio Maria Claret instituta 
fuit et vehementem incepit operam praedicatoriam magnaque sedulitate 
favit exercitio ^Deiparae Virgini Mariani Rosarii Perpetui" secum plurimos 


fideles trahens. 

Die 15 Augusti 1856 in pago Vicensi Congregationem fundavit Sororum 
Dominicanarum ab Annuntiatione, quae praecipue ad institutionem paupe- 
riorum se conferunt. 

Vicensi in pago die 2 Aprilis 1875 mortuus est et in Beatorum numerum a 
Summo Pontifice loanne Paulo II die 29 Aprilis 1979 relatus est. 

Canonizationis respectu, Causae Postulatio iudicio huius Congregationis 
de Causis Sanctorum assertam subiecit miram quandam sanationem parvulae 
Mariae Rollán Lleó, quae oriens in quodam valetudinario Matritensi die 22 
mensis Octobris 2002, rebus adversis, caesareo partu, se ostendit suffocatione 
affectam, pallore, languore et sine ulla neurologica responsione externis sti- 
mulis; statim in ipso valetudinario ad sedem puerorum recentium therapiae 
intensivae translata fuit. 

Puellula tamen profectum salutis non ostendit, immo ob nimium concur- 
sum suffocatorium condicio in peius ruit atque infausta prognosis quoad 
vitam et quoad valetudinem edicta est. 

lllis in difficilibus rebus parentes puellulae Mariae una cum quibusdam 
medicis et sororibus Dominicanis ab Annuntiatione, fervore intercessionem 
Beati Francisci Coll y Guitart invocaverunt eiusque imaginem pulvino mo- 
rientis puellulae applicaverunt. 

Quinque dies post ortum suum ex morbo distincte ac praeter exspecta- 
tionem omnino convaluit, et post quindecim dies in plenitudine salutis di- 
missa est. 

Evidens est concursus temporis et consequentia inter Beati Francisci Coll 
y Guitart invocationem et sanationem Mariae Rollán Lleó, quae deinceps 
usque ad hodiernum diem, naturali sociali vita pollens, sana est. 

De sanatione, mira aestimata, iuxta curiam Matritensem a die 28 Aprilis 
2004 ad diem 13 Februarii 2006 celebrata est Inquisitio dioecesana, cuius 
iuridica validitas ab hac Congregatione per Decretum diei 12 lannuarii 
2007 est approbata. Consilium Medicorum huius Dicasterii in sessione diei 
7 Decembris 2007 declaravit sanationem celerem, perfectam, constantem, 
sine effectibus in nervorum constitutione et ex scientiae legibus inexplicabi- 
lem fuisse. 

Die 22 Aprilis anno 2008 Congressus auctus est Peculiaris Consultorum 
Theologorum, atque die 7 Octobris 2008 in sessione Ordinaria se congrega- 
verunt Patres Cardinales et Episcopi, Causae Ponente Exc.mo Domino Fran- 


co Croci Episcopo Potentino in Piceno. 

Et in utroque Coetu, sive Consultorum sive Cardinalium et Episcoporum, 
posito dubio an de miraculo divinitus patrato constaret responsum affirma- 
tivum prolatum est. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Sua vota Congregationis de Causis Sanctorum excipiens rataque habens, 
hodierno die declaravit: Constare de miraculo a Deo patrato per intercessionem 
Beati Francisci Coll y Gwitart, Sacerdotis Professi Ordinis Fratrum Praedica- 
torum el Fundatoris Congregationis Sororum Dominicanarum ab Annuntiatione 
D.M.V., videlicet de celeri, perfecta ac constanti sanatione Mariae Rollán Lleó 
a "sindrome ipossico-ischemica peri-partwm con. sindrome da aspirazione di 
meconio e insufficienza mullisistemica ". 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 6 mensis Decembris A. D. 2008. 


FB AxaELUsS Auaro, S.D.B. 
Archiep. tit. Silensis 


Praefectus 


FB Michael Di Ruberto 
Archiep. tit. Biecarensis 


a. Secretis 


RHEDONEN. 


Canonizationis Beatae Mariae a Cruce (in saec. loannae Jugan) Fundatricis 
Congregationis parvarum Sororum pauperum (1792-1879) 


DECRETUM SUPER MIRACULO 


^ Deus Sibi me quaerit! Opus quoddam mihi reservat quod nondum novi, 
opus hactenus non conditum". Verba haec, quae Ioanna Jugan uti respon- 
sionem ad petitionem matrimonii protulit, propositum eius significans quod 
ipsa a luventute excoluit: Domino videlicet inserviendi atque se totam 


Ei devovendi Eumque corde indiviso diligendi. Huic consilio totam per 

terrestrem vitam se conformavit et, ut divinae voluntati obsequeretur, cruces 
et contumelias libenter pertulit, usque ad altissima consequenda evangelicae 
perfectionis fastigia. 

Die 25 mensis Octobris anno 1792 in pago v. d. Petites-Croix, prope 
Cancale (Ille-et- Vilaine), in Francogallia, est orta. Adhuc parva cum erat, eius 
frater, duae sorores et pater e vita discesserunt. Solius matris fuit ceteros 
filios alere. 

Ioanna curricula apud Tertiarias Sancti loannis Eudes peragere coepit, a 
quibus fidei etiam accepit rudimenta. Adulescens paternam domum relinque- 
re debuit ut ad familiam sustinendam aliquid afferret. Sicut coqua apud 
familiam nobilis stirpis adlaboravit in pago v. d. San Colombo, non longe a 
terra patria. 

Anno 1817 Tertium Ordinem ingressa est Cordis Matris Admirabilis, a 
Sancto Ioanne Eudes conditum (1601-1680). Deinde locum adiit v. d. 
Saint-Servan ut in valetudinario v. Rosais operam navaret. Otii tempore 
munus implebat christianam doctrinam edocendi. 

Anno 1823 servitio se dedit dominae Lecoq, quacum permansit, sicut 
amica et operis socia, duodecim fere annos. Ambae simul orabant et in itinere 
pietatis progrediebantur, in paroecia iuvabant infantes ad Primam Commu- 
nionem; egentes invisebant. Post obitum huius piae mulieris, die 27 Ianuarii 
anno 1835 Beata domum conduxit in Saint-Servan, simul cum amica Fran- 
cisca Aubert atque aegrotis curandis incubuit, quam aliae etiam sociae secu- 
tae sunt. Simul cum iis societatem quandam hospitalariam constituit, primo 
tempore "Servae pauperum" appellatam. Mense Maio anni 1840 moderatrix 
nominata est parvae communitatis, quae sequenti mense Octobri primam 
accepit approbationem. 

Eius Regula inspirabatur Regula Ordinis Hospitalarii S. Ioannis de Deo: 
Beata societatem cum diversis huius religiosae familiae sodalibus iniit usque 
ad affiliationem assequendam cum Ordine Hospitalario. Eiusmodi Diploma 
anno 1841 est emissum et. sequenti anno subsignatum. 

Interea tamen Ioanna difficilem probationem pati debuit. Sacerdos Le 
Pailleur, nascentis operis nominatus consiliarius, eam decrevit substitui; 
quam ob rem die 8 mensis Decembris anno 1843 coacta est ut munus depo- 
neret moderatricis, et ideo simplex facta est mendica. Omnia accepit singulari 
cum humilitate atque consueto studio huic exercitando muneri se dicavit. 

Initiale nomen "Servae Pauperum" in "Sorores Pauperum" mutatum est 


atque singulae sodales communitatis publico ritu in religiosam ingressae sunt 

vitam. Ioanna nomen sibi imposuit sororem Mariam a Cruce, operam pergens 
simplicis mendicantis quamvis prae omnium oculis superiorissa maneret. 
Brevi tempore Institutum maximam obtinuit diffusionem: communitates 
in multis Francogalliae urbibus sunt conditae ac deinde etiam extra Franco- 
gallicum territorium. Die 29 mensis Maii anno 1852 dioecesanam et die 9 
mensis Iulii anno 1854 pontificiam approbationem accepit. 

Anno 1852 Beata in Communitatem Matrem HRhedonensi in urbe est 
missa, quae, postea, anno 1856 in domum v. La Tour-St. Joseph, simul cum 
novitiatu, est translata. Hoc iter initium fuit eius recessus, qui usque 
ad mortem perduravit. Inter novitias sancte se gessit, haud communem 
virtuosum habitum" ostendens: humilis enim exstitit, serena, bona, 
extraordinario zelo apostolico praedita. 

Beata Jugan die 29 mensis Augusti anno 1879 in religiosa domo La Tour 
Saint-Joseph pie in Domino obdormivit, singularem significans spem se in 
amabilem Patris complexum acceptum iri, cui totam per terrestrem vitam 
cum gaudio amoreque inserviit. 

Diffusam ob sanctitatis famam tam in vita quam in morte notam, atque 
post pium obitum confirmatam, die 4 mensis Novembris anno 1935 Processus 
Ordinarius Informativus dioecesi in Rhedonensi inceptus est, atque anno 
1939 conclusus. Die 10 mensis Iulii anno 1970 perventum est ad Decretum 
Introductionis Causae publice vuleandum. Attamen elapso fere saeculo a 
morte Servae Dei, decretum est ne Processus Apostolicus instrueretur, et 
ut "Positio super virtutibus" pararetur, Comissione Historica Congregationis 
de Causis Sanctorum iuvante, et in eam critica methodo omnia documenta 
reperta insererentur et exhiberentur. Eiusmodi "Positio" anno 1976 est edita. 

Die 13 mensis Iulii anno 1979 Summus Pontifex, Servus Dei Ioannes 
Paulus II, Decretum super heroicis virtutibus subsignavit atque die 1l 
mensis Maii anno 1982 Decretum super miraculo approbavit. Idem Pontifex 
die 3 mensis Octobris eiusdem anni ritum celebravit beatificationis. 

Canonizationis intuitu, examini huius Congregationis de Causis Sancto- 
rum tradita est coniecta mira sanatio medici Eduardi Gatz, anaesthetici, ab 
adenocarcinomate oesophagi. Sanatio intercessioni Servae Dei est tributa et 
de eventu, qui mirus putatus est, Inquisitio dioecesana apud Curiam Oma- 
hensem a die 28 mensis Septembris ad diem 19 mensis Octobris anno 2005 est 
instructa, cuius iuridica validitas per Decretum diei 5 mensis Maii anno 2006 
a Congregatione de Causis Sanctorum est approbata. Consilium Medicorum in 


sessione die 7 mensis Februarii anno 2008 habita, unanimiter agnovit sana- 

tionem sub luce scientiae medicae huius aetatis inexplicabilem esse. Die 27 
mensis Iunii anno 2008 Congressus habitus est peculiaris Consultorum 'Theo- 
logorum, positivo cum exitu. Patres Cardinales et Episcopi in Sessione Ordi- 
naria die 4 mensis Novembris anno 2008, audita sententia Ponentis Causae 
Excellentissimi Domini Ioannis Pauli Benotto, edixerunt sanationem medici 
Eduardi Gatz iuxta scientiae medicae leges explicari non posse atque inter- 
cessioni beatae Ioannae Jugan esse tribuendam. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Sua vota Congregationis de Causis Sanctorum excipiens rataque habens, 
hodierno die declaravit: Constare de miraculo a Deo patrato per intercessionem 
Beatae Mariae a Cruce (in saec.: loamnae Jugan) videlicet de celeri, perfecta ac 
constanti sanatione domini Eduardi Gatz a. "adenocarcinoma esofago-gastrico 
mala differenziato, con propagazione linfonodale, classificato al ILI stadio". 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 6 mensis Decembris A. D. 2008. 


FB AxaELUS AMarTo, S.D.B. 
Archiep. tit. Silensis 
Praefectus 


FB Michael Di Ruberto 
Archiep. tit. Biecarensis 


a. Secretis 

BUSCODUCEN. 


Beatificationis et canonizationis Servi Dei Andreae van den Boer fratris professi 
Fratrum B.M.V. Matris Misericordiae (1841-1917) 


DECRETUM SUPER VIRTUTIBUS 


« Fili mi, ne obliviscaris legis meae, et praecepta mea cor twwm custodiat |...]. 
Habe. fiduciam in Domino ex toto corde tuo et ne innitaris prudentiae tuae. In 
omnibus viis tuis cogita illum, et ipse dirigel gressus tuos» (Pro 3, 1-2. 5-6). 

Haec, ad quae vetus ille sapiens Israelitieus hortabatur, mira evidentia 
resonant in vita ac pietate Servi Dei Andreae van den Boer, qui sane plena 
conscientia ita in educandi arte versatus est, ut, cum pro divino consilio 
tum pro iuniorum dignitate et humana et christiana provehenda, munere 
fungeretur. 

Dei Famulus die 24 mensis Novembris anno 1841, in pago, quem appel- 
lant Udenhowt, in Batavia, colonis parentibus, rerum quidem pauperibus, 
religione autem insignibus, ortus est; eodemque die ad fontem aquae salutaris 
adduetus, nomine Ioanne Dei filius facetus est. Idem vero in infantia, ac 
deinceps in pueritia, prorsus christiano habitu, cuius proprium esset sacris 
auxiliis assidue muniri, usus est; quod quidem effecit ut Servus Dei non aequa 
dumtaxat humanitate, sed prompta ad ea, quae identidem superna gratia 
operaretur in ipso, fieret facilitate. 

Ceterum sub idem tempus magis magisque dilucide ad amplexandam 
religionem inclinatus animus perspici dabatur; quod quidem consilium Ioan- 
nes, licet minus prospera valetudine utens, summa alacritate capessiit. Ideo 
in Congregationem Fratrum Beatae Mariae Virginis Matris Misericordiae, in 
oppido, quod vulgo T'lburg, ut ascisceretur, postulavit; ibique ipse, habitum 
religionis indutus, Fratrem Andream nomen assumpsit. Anno autem 1860, 
expleto tirocinio, ex temporaria votorum formula sese pro fratre serviturum 
promisit. 

Interea, magistri diplomate potitus, iussu moderatorum in collegium, 
quod apud castrum vulgo Zwwenberg, in pago, quem appellant Sint-Mi- 
chielsgestel, quique infra Silvam Ducis, missus est. Ibi vero, sodalicii legibus 
ad amussim obtemperans, prius pro magistro, deinde pro praefecto, per 
annos quinquaginta institutoris munere functus, non solummodo humanus 


et gravis, verum etiam moderatus, sapiens ac simplex inventus est. Idemque 

praeter doctrinam, scilicet ut adulescentes ad evangelii mentem efformaren- 
tur, ad scripta quaedam, probitatis exempla, edenda incubuit. 

Adde quod talis vir, utpote silentii cultor et adorationis, adulescentibus 
sibi commissis auctor exsistebat, ut Augustissimum Altaris Sacramentum 
flagranti colerent religione, ut Mariam, Matrem Misericordiae, filiali pietate 
prosequerentur, denique ut Beato loseph singularem cultum adhiberent. 
Doctrina igitur efficax evadebat, quippe quae eius esset auctoritate et 
sustentata et confirmata. Praeterea Dei Famulus ad illuminandos animos 
multum valebat, qui ceterum omnibus adeuntibus opportuna consilia propo- 
nere solebat. 

Vitam insuper cum humilitate, immo etiam latendo, degebat, dum cotidie 
iuxta religionis Regulam, maximo cum studio sodalium ac fratrum, officium 
suum praestabat. Cum autem in omnibus vitae adiunctis Frater Andreas 
fidem prae oculis haberet, ipsi sodales ac discipuli, pro constanti eius 
testimonio, viderunt eum non solummodo omni honore ac fide dignissimum, 
verum etiam singularis virtutis morumque sanctitatis virum exsistere. 
Etenim de sancta precatione, quam ipse flagranti diligentique animo facere 
solebat, Dei Famulus vires hauriebat, quibus, et pro religioso viro et pro 
institutore, ad summum pervehi niteretur. Praeterea, cum sibi ipse conscius 
esset se coram Domino vivere, Frater Andreas omnem vitam suam tradidit 
llli, divino numini obtemperans, Eiusque providentiae commendatus. Hinc 
igitur est illud Andreae: «Quae Deus facit, ea semper bona esse». 

Vertente autem mense Iulio anno 1917, Servus Dei, chronicis quibusdam 
infirmitatibus debilitatus, pulmonum quoque inflammatione superveniente, 
in morbum incidit. At usque in extremos dies arridens, aequissimo animo, uti 
mos eius erat, contemptis doloribus, tempus aegritudinis tulit. Quod quidem, 
patienter, amanter, fidenter susceptum, effecit ut iisdem languoribus, quos 
BSacratissimum Cor lesu tulerat, re vera Andreas interesset. Subsequenti 
autem die 3 mense Augusto, in oppido vulgo 7'lburg, in valetudinario quod 
erat in domo Congregationis, sex super septuaginta annorum vir pientissime 
requievit. Cuius transitum, haud secus ac sanctorum, universi luxerunt. 

Ex huiuscemodi fama sanctimoniae, in dioecesi Buscoducensi Ordinarius 
Processus a die 1 mensis Augusti anno 1947 ad diem 11 mensis Decembris 
anno 1948, Apostolicus autem a die 19 mensis Ianuarii anno 1967 ad diem 31 
mensis Octobris anno 1968, habiti sunt. Quorum et singulorum vim Congre- 
gatio de Causis Sanctorum ratam habuit per Decretum die 4 mensis Iulii 


anno 1975 latum. Positione confecta, more solito disceptatum est num Dei 

Servus christianas virtutes, ipseque heroum in modum, exercuisset. Die au- 
tem 28 mensis Septembris anno 2007, felici quidem cum exitu, habitus est 
Congressus Peculiaris Theologorum Consultorum. Purpurati denique Patres 
et Antistites, cum essent die 11 mensis Novembris hoc anno 2008 in Sessione 
Ordinaria congregati, audita relatione Exc.mi D.ni Francisci Croci, Episcopi 
tit. Potentini in Piceno, Causae Ponentis, agnoverunt Dei Famulum theolo- 
gales, cardinales iisque adnexas virtutes heroum in modum exercuisse. 
Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Beatissimus 
Pater, vota Congregationis de Causis Sanctorum excipiens rataque habens, 
subsignata die declaravit: Constare de virtutibus theologalibus Fide, Spe et 
Caritate tum in Deum twm in proximum, necnon de cardinalibus Prudentia, 
lustitia, Temperantia et. Fortitudine, iisque adnexis, in gradu heroico, Servi 
Dei Andreae Van. Den. Boer, Fratris Professi Congregationis Fratrum Beatae 
Mariae Virginis Matris Misericordiae, in casu et ad effectum de quo agitur. 
Mandavit autem Beatissimus Pater ut praesens decretum publici iuris 


fieret et in acta Congregationis de Causis Sanctorum referretur. 
o o 


Datum Romae, die 6 mensis Decembris A. D. 2008. 


FB AxaELUsS Auaro, S.D.B. 
Archiep. tit. Silensis 


Praefectus 


FB Michael Di Ruberto 
Archiep. tit. Biccarensis 


a. Secretis 

TOLETANA 


Beatificationis et canonizationis Ven. Servi Dei Cyriaci Mariae Sancha y Hervás 
Archiepiscopi Toletani S.R.E. Cardinalis Fundatoris Congregationis Sororum a 
Caritate Cardinalis Sancha (1833-1909) 


DECRETUM SUPER MIRACULO 


Venerabilis Servus Dei Cyriacus Maria Sancha y Hervás in Quintana del 
Pidio, prope Burgum in Hispania, die 18 mensis Iunii anno 1833, ex agrico- 
larum familia, natus est. Privatis expletis curriculis, in Burgense exceptus est 
Seminarium loci v. ^Osma". Sacerdos ordinatus anno 1858, in Cubam missus 
est, ubi, ob humanas aestimatus et sacerdotales dotes, canonieus nominatus 
est paenitentiarius cathedralis. Inter opera eius fundatio eminet Instituti 
"Hermanas de los pobres inválidos y nifios pobres" (hodie "Religiosas de la 
Caridad del Cardenal Sancha") peculiariter dicatum indigentes curantibus. 
Anno 1873 in carcerem est coniectus ob oppositionem novo Archiepiscopo, 
quem rex Amadeus a Sabaudia elegerat palam Sanctae Sedis normas infrin- 
gens. Libertate duos post annos accepta, in patriam est arcessitus ut Episco- 
pus consecraretur: primum Auxiliaris fuit Toletanus, successive Ordinarius 
exstitit Abulensis, Matritensis et Valentinus. Infatigabilis fuit in eius episco- 
pali missione: paroecias frequenter invisit, formationem cleri et vocationes 
curavit, Sororum Cisterciensium Strictioris Observantiae conventum insti- 
tuit, multas scripsit epistulas, primos paravit Congressus Nationales Catho- 
licos. Creatus denique Cardinalis, Archiepiscopus nominatus est Toletanus 
atque Hispaniae Primas. Amor erga pauperes et operarios incitavit eum 
ad scholas vespertinas pro eis condendas et ad propria bona distribuenda. 
Die 25 mensis Februarii anno 1909 Toleti pie in Domino obdormivit. 

Postulatio Causae, Servi Dei prospiciens beatificationi, examini huius 
Congregationis de Causis Sanctorum coniectam miram subiecit sanationem 
Mariae a Doloribus Bautista Polanco, quae mense Decembri anni 1981, iam 
aetate provecta et hospita apud domum pro senibus in Mota (in Republica 
Dominiciana) a Sororibus Cardinalis Sancha administratam, detexit se esse a 
tumore quodam affectam violacei coloris atque excerescentiam advertit in 
parte superiore auris dexterae. Hic pathologicus status, initio potius immi- 
nutus, velociter augere perrexit, inde suam ostendit indolem tumoris maligni 


cum aspectibus necroticis, qui patienti acutum quendam dolorem attulit 

magnamque animi depressionem. Ob sanitarias domus difficultates, Domina 
Maria a Doloribus radiotherapeuticis curis subici non potuit, quapropter eius 
condiciones celeriter ingravescere coeperunt. Hac perpensa condicione quae 
insanabilis videbatur, noctu diei 17 Februarii anno 1982 soror quaedam, ad 
Congregationem pertinens a Servo Dei conditam, fervidam Domino effudit 
precationem ut patientem, intercedente Cardinale Sancha, sanaret: certa spe 
fisa Venerabilem Fundatorem eam non esse delusurum. Etenim, primis horis 
sequentis diei, gravi pathologia prorsus dilapsa, patiens plenam obtinuit 
sanationem. 

Evidens exstat congruentia temporis atque nexus inter invocationem ad 
Servum Dei et Mariae a Doloribus Bautista Polanco sanationem, quae, post 
eventum, optimam habuit valetudinem nec ullam cum aure difficultatem 
subiit, usque ad diem mortis. 

De sanatione, quae mira est habita, Inquisitio dioecesana apud Curiam 
Sancti lacobi Equitum a die 10 ad diem 18 mensis Decembris anni 1985 est 
instructa, cuius iuridica validitas ab ista Congregatione per Decretum diei 13 
mensis Decembris anno 1996 est approbata. Consilium Medicorum huius 
Dicasterii in sessione die 18 mensis Octobris anno 2007 habita, agnovit sana- 
tionem celerem, perfectam ac permanentem, nec non sub luce scientiae me- 
dicae huius aetatis inexplicabilem fuisse. Die 16 mensis Maii anno 2008 Con- 
gressus habitus est peculiaris Consultorum "Theologorum, cuius positivus 
exitus die 16 mensis Decembris anno 2008 confirmatus est a Patribus Cardi- 
nalibus et Episcopis in Ordinaria Sessione congregatis, Causae Ponente 
Excellentissimo Domino Lino Fumagalli, Episcopo Sabinensi-Mandelensi. 

Et in utroque Coetu, sive Consultorum sive Cardinalium et Episcoporum, 
posito dubio an de miraculo divinitus patrato constaret responsum affirma- 
tivum prolatum est. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Sua vota Congregationis de Causis Sanctorum excipiens rataque habens, 
hodie declaravit: Constare de miraculo a Deo patrato per intercessionem Vene- 
rabilis Servi Dei Cyriaci Mariae Sancha y Hervás, Sanctae Romanae Ecclesiae 
Cardinalis, Archiepiscopi Toletani, Fundatoris Congregationis Sororum a Ca- 
ritate Cardinalis Sancha, videlicet de celeri, perfecta ac constanti sanatione Do- 
minae Mariae a. Doloribus Bautista Polanco a. "carcinoma squamocellulare del 
padiglione awricolare destro con base infiltrata di cm. 2,5 di diametro, con 


aspetto clinico ipercheratosico, a rapido accrescimento ". 

Hoc autem decretum publici iuris fieri et in acta Congregationis de Causis 


Sanetorum Summus Pontifex referri mandavit. 


Datum Romae, die 17 mensis Ianuarii A. D. 2009. 


FB ANGELUS Auaro, S.D.B. 
Archiep. tit. Silensis 


Praefectus 


tB Michael Di Ruberto 
Archiep. tit. Biecarensis 


a. Secretis 


MEDIOLANEN. 


Beatificationis et canonizationis Ven. Servi Dei Caroli Gnocchi presbyteri dioece- 
sani et Fundatoris operis « Pro Iuventute» (1902-1956) 


DECRETUM SUPER MIRACULO 


Venerabilis Servus Dei Carolus Gnocchi in vico Sancti Columbani ad 
flumen Lambrum die 25 mensis Octobris anno 1902 natus est. Vocationi 
ad sacerdotium humiliter consentiens, Seminarium Archidioecesanum Medio- 
lanense ingressus est et anno 1925 presbyteratu auctus. Ministerium suum uti 
Vicarius paroecialis explere coepit, eodem vero tempore aliis quoque fungens 
muneribus, scilicet cappellani apud Institutum «Gonzaga» a Fratribus Scho- 
larum Christianarum directum, professoris religionis, moderatoris spiritualis 
alumnorum Universitatis Studiorum, auctoris librorum de re catechetica ac 
paedagogica. 

Postquam Italia anno 1940 bellum suscepit, nomen suum voluntarie uti 
cappellanus militum Alpinorum professus est atque expeditionibus primum 
contra Graeciam, dein contra Russiam interfuit. Bello confecto, funestis im- 
manis eius roboris exitibus percussus pro mutilis orphanisque, quorum perin- 
gens prodita erat copia, nobili cum caritate strenuam navavit operam, illis in 
adiunctis «Opus fundatum pro Iuventute» incipiens, quod apud amplum col- 
legiorum ordinem ab ipso suscitatum miseros illos destinaret, ut hospitio 
exciperentur atque assiderentur. Eodem tempore, omni ope atque viribus 


Servus Dei enisus est, ut plurima vulnera quoque spiritus leniret, et multa 

curans scripta librosque sive de re spirituali sive de humana institutione et de 
paedagogia pristinam suam actuositatem auctoris renovavit. Gravi postremo 
tumore correptus, Mediolani die 28 mensis Februarii anno 1956 pie occubuit. 

Beatificationis respectu, Causae Postulatio iudicio huius Congregationis 
de Causis Sanctorum inexplicabilem subiecit casum superstitis Domini Spe- 
randei Aldeni, qui, Modiciae die 17 mensis Augusti anno 1979, dum operi in 
officina quadam Ursenigii apud Novocomum intentus erat, ingentem in ca- 
lamitatem ruit, cum immani electricitatis ictu altae tensionis ope vehementer 
pereussus adeo toto corpore vibravit, ut humo deiceretur et varia eius 
membra adusta viderentur. Collegis opitulantibus, in valetudinarium trans- 
latus est, ubi plane casus gravitas visa est: perpensis, enim, itinere electrici- 
tatis et laesionibus partium vitalium eius corporis, in magno sane discrimine 
vitae infirmus versatus est. 

Cum autem Sperandeus ex Alpinorum militia esset et peculiari devotione 
Servum Dei, quem solebat in oratione invocare, protinus coluisset, eodem 
tempore eventus ad divinum auxilium per Venerabilis intercessionem fideli- 
ter confugere repentino naturae instinctu impulsus est. Infirmus, dein, in 
subsequenti receptaculo apud valetudinarium in tanta oratione perseveravit 
una cum communitate paroeciali; quae eandem divinam invocationem 
adhibere inceperat: qua ratione Sperandeus superstes evadere potuerit haud 
constat enarratio, cum vero calamitas illa, in quam inciderat, ei morti certae 
esse videbatur. Patet, tamen, coniunctio temporis, sicut et nexus inter invo- 
cationem Servi Dei et salutem Sperandei, qui vitae superfuit atque exinde 
optima valetudine usus est, nec dein signum ullum illius eventus ostendit. 

De hoc miro habito casu inter diem 22 mensis Octobris et diem 19 mensis 
Decembris anno 2004 apud Curiam Archidioecesis Mediolanensis Inquisitio 
dioecesana celebrata est, cuius auctoritas et vis iuridica a Congregatione de 
Causis Sanctorum Decreto diei 6 mensis Maii anno 2005 probatae sunt. Di- 
casterii Collegium Medicorum in sessione diei 9 mensis Novembris anno 2006 
eventus occursos inexplicabiles secundum hodiernam scientiam medicam 
fuisse affirmavit. Die 25 mensis Ianuarii anno 2008, Congressus Peculiaris 
Consultorum Theologorum factus est et die 13 mensis Ianuarii anno 2009 
Sessio Ordinaria Patrum Cardinalium et Episcoporum, Ponente Causae 
Excellentissimo Domino Lino Fumagalli, Episcopo Sabinensi - Mandelensi, 
et in utroque coetu sive Consultorum sive Cardinalium et Episcoporum, 
posito dubio an de miraculo divinitus patrato constaret, responsum affirma- 


tivum prolatum est. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Sua vota Congregationis de Causis Sanctorum excipiens rataque habens, 
hodierno die declaravit: Constare de miraculo a Deo patrato per intercessionem 
Venerabilis Servi Dei Caroli Gnocchi, presbyteri dioecesani et fundatoris Operis 
«Pro Iuventute», videlicet de "inspiegabile sopravvivenza del Sig. Sperandio AI- 
deni in rapporto alla estrema gravità della folgorazione subita, che avrebbe dovuto 
comportare la morte dello stesso". 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 17 mensis Ianuarii A. D. 2009. 


FB AxaELUS Awaro, S.D.B. 
Archiep. tit. Silensis 
Praefectus 


FB Michael Di Ruberto 
Archiep. tit. Biecarensis 


a. Secretis 


VALLISOLETANA 


Beatificationis et canonizationis Ven. Servi Dei Bernardi Francisci de Hoyos 
sacerdotis professi Societatis lesu (1711-1735) 


DECRETUM SUPER MIRACULO 


Venerabilis Servus Dei Bernardus Franciscus de Hoyos die 21 mensis 
Augusti anno 1711, in loco quem vocant Torrelobatón prope Vallisoletum 
in Hispania, pientissimo christianorum genere natus est. Ipse vero, cum in 
Loiolidarum collegio Methymnae Campestri studia excoluisset, tandem 
agnovit sese divino quodam nutu ad conversationem in Societate lesu am- 
plexandam vocari. Qui quidem, sacro inito tirocinio, studiisque philosophiae 
ac theologiae summa cum laude ad exitum perductis, antequam sacerdos 
fieret, orator idemque sacer concionator eminuit, cum praesertim cultus 


Sacratissimo Cordi lesu adhibendi strenuus auctor exsisteret. Die autem 


Congregatio de Causis Sanctorum 817 





2 mensis Ianuarii anno 1735, obtenta dispensatione ab aetatis defectu, sacro 
presbyteratus ordine insignitus est; ipse vero, aliquot post menses dum ae- 
ternis meditandis rebus per integrum mensem, ex Ignatiana ratione scilicet, 
febri typhica in urbem ingruente correptus est. Qui quidem morbus 
cum intra dies aliquot ingravesceret, tandem Dei Famulus, caelesti viatico 
refectus, pie obdormivit die 29 mensis Novembris anno 1735 in Collegio 
Vallisoletano. 

Cum autem eius Beatificationi prospiceret, Postulatio Causae sanatio- 
nem, quae, eodem deprecante, a Deo patrata ferebatur, huie Congregationi 
subiecit expendendam. Quod quidem factum est D.nae Mercedis Cabezas 
Terrero, quae nata est in loco vulgo dicto San Cristóbal de la. Cuesta, prope 
Salmanticam in Hispania. Haec igitur, quae inde a pueritia valetudine minus 
prospera utebatur, duodevicesimo aetatis anno periculosam sectionem passa 
est, qua, colica appendice laevoque ovario excisis, phthisicae notae tumores, 
alii vero in intestinis, alii autem in peritonaeo, patefacti sunt. Quorum unus, 
reliquis deinceps annis, corruptus adeo increvit ut, parte iam abdominis oc- 
cupata, non tantum aestu febrique, sed assiduis quoque doloribus, iisque 
acerrimis, adulescentulam afficeret. Anno vero 1935, aetatis suae vicesimo 
tertio, infirma etiam gravius aegrotavit, adeo ut medici, habita quoque ra- 
tione quod praecipuum remedium non esset, quodque alia genera curationis 
minus valida exsisterent, rem insanabilem iudicarent. 

Ob tantam igitur desperationem amici et propinqui infirmae Venerabilem 
Dei Servum Bernardum Franciscum de Hoyos, cui quidem praecipuam ipsa 
pietatem adhibebat, maxima religione invocarunt, qui non solummodo petie- 
re ut sanatio Mercedi donaretur, verum etiam alios christicolas virosque 
consecratos in eiusmodi supplicationem secum ipsi traxere. Die vero 22 
mensis Aprilis, anno 1936, matutinis temporibus, necopinato quidem, omnia 
mutantur in melius, cum interea et febris et abdominis tumor evanescit: qua 
re nimis quam obstupefacti medici agnoverunt adulescentulam mirum in 
modum sanatam esse; quod quidem aliae inspectiones, aliquot post annis 
factae, comprobarunt. 

Constat enim concursum temporis et contextum esse inter supplicationes, 
quibus Dei Famulus invocatus est, et sanationem D.nae Mercedis Cabezas 
Terrero, quae deinceps bona valetudine usa est, et iustam praesertim quoad 
aliorum commercium attineret, vitam, donec obiret, agere valuit. 

Qua de sanatione, pro miro habita, in Curia Vallisoletana, a die 11 mensis 


Novembris anno 1947 ad diem 8 mensis Octobris anno 1949, Processus 

Apostolicus conditus est, cuius vim praesens Congregatio ratam habuit per 
Decretum die 1 mensis Martii anno 1996 latum. Consilium autem Medicorum, 
quod apud idem Dicasterium habetur, cum sederet die 15 mensis Novembris 
anno 2007, agnovit sanationem, de qua agitur, celerem, perfectam stabilem- 
que fuisse, eandem vero ex hodiernis artis cognitionibus minus explicari pos- 
se. Deinde vero, die 7 mensis Iulii anno 2008, Theologi Consultores in Pecu- 
liarem qui dicitur convenere Congressum. Quorum quidem favorabilem 
sententiam Purpurati Patres et Antistites, die 18 mensis Novembris anno 
2008 in Sessione Ordinaria congregati, Exc.mo D.no Andrea Maria Erba, 
Episcopo emerito Veliterno-Signino, Causae Ponente, confirmarunt. 

Et in utroque Coetu, tam Consultorum, quam Cardinalium et Episcopo- 
rum, posito dubio num de miraculo divinitus patrato constaret, responsum 
affirmativum prolatum est. 

Facta postmodum de hisce omnibus rebus Summo Pontifici Bene- 
dicto XVI per infrascriptum Archiepiscopum Praefectum accurata relatione, 
Beatissimus Pater, vota Congregationis de Causis Sanctorum excipiens rata- 
que habens, subsignata die pronuntiavit: Constare de miraculo a Deo patrato 
per intercessionem Venerabilis Servi Dei Bernardi Francisci de Hoyos, sacerdotis 
professi Societatis lesu, videlicet de celeri, perfecta stabilique sanatione D.nae 
Mercedis Cabezas "Terrero a « tubercolosi addominale, con localizzazione intesti- 
nale e peritoneale, con voluminosa ascite e grave compromissione dello stato 
generale della paziente ». 

Mandavit insuper Beatissimus Pater ut praesens decretum publici iuris 


fieret atque in acta Congregationis de Causis Sanctorum referretur. 


Datum Romae, die 17 mensis Ianuarii A. D. 2009. 


FB AxGELUS Auaro, S.D.B. 
Archiep. tit. Silensis 
Praefectus 


FB Michael Di Ruberto 
Archiep. tit. Biecarensis 


a. Secretis 

ANTANANABRIVEN. 


Beatificationis et canonizationis Ven. Servi Dei Raphaelis Rafiringa (in saec.: 
Aloisii) fratris professi Instituti Fratrum Scholarum Christianarum (1856-1919) 


DECRETUM SUPER MIRACULO 


Venerabilis Servus Dei Raphael Rafiringa Antananarivae in Madacasca- 
ria Novembri in mense, anno 1856, ortus est, educationem prius iuxta tradi- 
tionem loci accepit, cum in insula domicilium Fratres Scholarum Christiana- 
rum, anno 1866, habuissent, statim Servus Dei vix instituti collegii alumnus 
fuit, et adeo studio expositionis vitae, mortis et resurrectionis lesu Christi 
allectus est ut statim et sine mora christianus fleri rogaret. Cum vocationem 
vitam degendi religiosa sub regula animadvertisset et expleta institutione, 
vota secundum regulam Fratrum Scholarum Christianarum emisit. 

Servus Dei mente praeditus nec non firma voluntate curare incepit 
Gallico e sermone operum translationes et interpretationes in Madacascariae 
sermonem et scholarum ad usum libros conficere. 

Quidam tumultus ad libertatem adipiscendam fidei praedicatores Mada- 
cascariam relinquere coegerunt, frater Raphael praeses electus est omnium 
catholicorum illius loci, quorum ei diligentissima semper cura fuit. Accusatus 
a quodam homine, qui Christianae doctrinae institutor erat, quod secretae 
societatis partem haberet, Servus Dei comprehensus est et in vincula ductus 
est. Quidam discipuli Servi Dei eum liberaverunt, tamen salutem eius irre- 
parabiliter captivitas imminuit vitamque ille Antananarivae in Madacascaria 
die 19 Maii anno 1919 deseruit. 

Postulatio Causae, Servi Dei prospiciens beatificationi, examini huius 
Congregationis de Causis Sanctorum putatam subiecit miram sanationem 
Domini Petri Rafaralahy, qui sexagesimum et quinque aetatis annum agens 
paralysi absoluta inferiorum artuum correptus est et ad ingrediendum rudi- 
bus scipionibus uti coactus est. 

Vitam degebat in parvo pago Madacascariae in quo nulla erant praesidia 
medica, sed cum cognovisset Servi Dei Raphaelis Rafiringa feretrum in ec- 
clesia cathedrali Antisirabensi expositum esse, ipse, qui olim eius discipulus 


fuerat et ab eo ad doctrinae Christianae institutoriam disciplinam initiatus, 

expediens se sacro novendiale, a familiaribus postulavit ut se ad illam eccle- 
siam portaretur. Die 10 Iunii 1933, post sex annos in absoluto impedimento, 
cum, fidenti pietate, feretrum Servi Dei tetigit, sine ulla medica curatione 
subitaneam renovationem virium in eruribus animadvertit, eo ut, deiecto 
baculo, libere ingredi inceperit remigraveritque in domum suam, longum iter 
pedibus percurrens usque ad pagum. 

Evidens est concursus temporis et consequentia inter Servi Dei Raphaelis 
Rafiringa invocationem et sanationem Petri Rafaralahy, qui deinceps vitam 
familiarem et socialem resumpsit, bona valetudine gaudens, sine ulla morbi 
recidiva usque ad mortem, anno 1940, duodeseptuaginta annum aetatis 
agens. 

De sanatione, mira aestimata, iuxta Curiam Antananarivensem a die 20 
ad diem 26 Septembris anno 2004 celebrata est Inquisitio dioecesana, cuius 
iuridica validitas ab hac Congregatione per Decretum diei 2 Decembris anno 
2005 est approbata. Consilium Medicorum huius Dicasterii in sessione diei 
11 Decembris anno 2006 declaravit sanationem, celerem, perfectam, constan- 
tem et ex scientiae legibus inexplicabilem fuisse. Die 16 Maii anno 2008 
Congressus actus est Peculiaris Consultorum "Theologorum, atque die 
2 Decembris anno 2008 in sessione ordinaria se congregaverunt Patres 
Cardinales et Episcopi, Causae Ponente Exc.mo Domino Lino Fumagalli 
Episcopo Sabinensi-Mandelensi. 

Et in utroque Coetu, sive Consultorum sive Cardinalium et Episcoporum, 
posito dubio an de miraculo divinitus patrato constaret responsum affirma- 
tivum prolatum est. 

Facta demum de hisce omnibus rebus Summo Pontifici Benedicto XVI 
per subscriptum Archiepiscopum Praefectum accurata relatione, Sanctitas 
Bua vota Congregationis de Causis Sanctorum excipiens rataque habens, 
hodierno die declaravit: Constare de miraculo a Deo patrato per intercessionem 
Venerabilis Servi Dei Raphaelis Rafiringa (in saec.: Aloisii), Fratris Professi 
Instituti Fratrum Scholarum Christianarum, videlicet de celeri, perfecta ac con- 
stanti sanatione Petri Rafaralahy a « perpetua et absoluta artuum inferiorum 


functionis imbecillitate ». 

Hoc autem decretum publici iuris fieri et in acta Congregationis de Causis 


Sanctorum Summus Pontifex referri mandavit. 


Datum Romae, die 17 mensis Ianuarii A. D. 2009. 


FB AxaELUs AuarTo, S.D.B. 
Archiep. tit. Silensis 


Praefectus 


FB Michaél Di Ruberto 
Archiep. tit. Biccarensis 


a. Secretis 


RATISBONEN. 


Beatificationis et canonizationis Ven. Servi Dei Eustachii Kugler religiosi professi 
Ordinis Hospitalarii Sancti Ioannis a Deo (1867-1946) 


DECRETUM SUPER MIRACULO 


Venerabilis Dei Servus Eustachius Kugler (dum saeculo viveret, 
losephus) die 15 mensis Ianuarii anno 1867, in pago quem appellant Neuhaus, 
haud longe ab urbe Ratisbona, parentibus opificibus ortus est. Cum iam inde 
a puero sese ad orationem admodum inclinatum praeberet, ad maturitatem 
suos ipse mores perduxit, qui procul dubio christianis virtutibus inniteban- 
tur. Anno autem 1893 in Ordinem Hospitalarium Sancti Ioannis a Deo 
ascitus est, qui biennio post votis se temporariis obligavit. Hic religiosus 
vir, quippe qui prudentia ac diligentia magni existimaretur omniumque ad- 
mirationem excitaret, Prioris officium in valetudinariis compluribus explevit; 
idem vero unum super viginti annos Bavaricae Provinciae Praefectus fuit. 
Imperante autem Hitleriana secta, fortissimus vir graviter vexatus est; 
at hoe quidem ostendit quonam ille strenuo polleret animo, nec vero eo 
valuit, ut operam laborantibus datam contineret. Qui cum iam humilitate, 
patrio amore, caritate denique floreret, summo insuper studio paenitentiae ac 
paupertatis eminuit. Eustachius enim non solummodo omni tempore Deo 
coniunctus vitam degit, verum etiam, cum ex stomacho assidue laboraret, 
sanctissima animi aequitate dolores tulit, propter quos ipse Ratisbonae, die 


10 mensis Iunii anno 1946, quievit. 

Postulatio vero Causae, cum Dei Famuli Beatificationi prospiceret, mi- 
rum eventum, quod in Bavaria, die 20 mensis Martii anno 2001, eodem 
deprecante a Deo patratum ferebatur, huic Congregationi subiecit expenden- 
dum. Quae quidem res pertinet ad perfectam incolumitatem D.ni Caroli 
GróDl, qui, dum parvum autocinetum onerarium, plurimis periculosisque 
mercibus impositis, celerrime ducebat, itinere deerravit et, pluries subversus, 
in montis deiectum praecipitatus est. Quamquam vehiculo gravibus damnis 
deformato, mercibusque omnibus extra deiectis, ductor ille machinarius, qui 
per singulas vices infortunii plane mentis compos fuerat, nullo prorsus dolore 
opprimi indicavit nec vero ullum vulnus accepit. Medici igitur, cum interea 
brevi tempore cum arcera automataria atque helicoptero subvenissent, auxi- 
lium illi praebendum negaverunt. Quae quidem res, quippe cum pro infortu- 
nii gravitate explicari minime possit, a viro illo, cuius intererat, attributa est 
intercessioni Eustachii Kugler, Dei Servi, quem praecipua ipse pietate cole- 
bat. Cotidie enim se vir ad illum orando applicabat, quem cum intercessorem 
ad Deum agnosceret, tum pro «suae vitae sodali» haberet. Huic igitur invo- 
cationi, quae praevia, diuturna, implicita exstitit, referendum est quod fidelis 
ille vir caelestem in ipso discrimine tutelam esset expertus. 

Quo de casu, pro miro habito, a die 22 mensis Ianuarii ad diem 23 mensis 
Iulii, anno 2004, in Curia Ratisbonensi Inquisitio dioecesana instructa est, 
cuius iuridicam validitatem praesens Congregatio agnovit per Decretum die 
13 mensis Maii anno 2005 latum. Consilium autem Medicorum, quod apud 
idem Dicasterium habitum est, cum sederet die 14 mensis Iunii anno 2007, 
eius rei novitatem agnovit. Deinde vero, die 30 mensis Octobris eodem anno 
2007, Theologi Consultores in Peculiarem convenere Congressum. Horum 
denique favorabilem sententiam Purpurati Patres et Antistites, cum essent 
subsequentibus diebus 4 mensis Martii et 2 mensis Decembris anno 2008, 
respective, in Sessione Ordinaria congregati, Exc.mo D.no Laurentio Chiari- 
nelli, Episcopo Viterbiensi, Causae Ponente, confirmarunt. 

Et in utroque Coetu, tam Consultorum quam Cardinalium et Episcopo- 
rum, posito dubio an de miraculo divinitus patrato constaret, responsum 
affirmativum prolatum est. 

Facta postmodum de hisce omnibus rebus Summo Pontifici Bene- 
dicto XVI per infrascriptum Archiepiscopum Praefectum accurata relatione, 
Beatissimus Pater, vota Congregationis de Causis Sanctorum excipiens rata- 
que habens, subsignata die pronuntiavit: Constare de miraculo a Deo patrato 
per intercessionem Ven. Servi Dei Eustachii Kugler, Religiosi Professi Ordinis 


Hospitalarii Sancti Ioannis a. Deo, videlicet de « perfetta incolwmità del sig. Karl 

Grófll in rapporto alla gravità dell incidente subito, che avrebbe dovuto incondi- 
zionatamente e invariabilmente produrgli danni, viste le alterazioni presenti nel 
veicolo stesso dopo la rovinosa uscita di strada ». 

Mandavit autem Beatissimus Pater ut praesens decretum publici iuris 


fieret et in acta Congregationis de Causis Sanctorum referretur. 


Datum Romae, die 17 mensis Ianuarii A. D. 2009. 


FB AxaELUS Auaro, S.D.B. 
Archiep. tit. Silensis 


Praefectus 


F8 Michael Di Ruberto 
Archiep. tit. Biccarensis 


a. Secretis 

CONGREGATIO PRO EPISCOPIS 


MANAENSIS et ITACOATIARENSIS 


de finium mutatione 


DECRETUM 


Quo aptius christifidelium pastorali curae consuli possit, Exc.mi PP. Aloi- 
sius Soares Vieira, Archiepiscopus Manaénsis, et DD. Carillus Gritti, I.M.C., 
Episcopus Praelatus Itacoatiarensis, unanimo consensu ab Apostolica Sede 
expostulaverunt, ut cireumscriptionum sibi concreditarum fines aliquantu- 
lum immutarentur. 

Congregatio pro Episcopis, praehabito favorabili voto Exc.mi P.D. Lau- 
rentii Baldisseri, Archiepiscopi titulo Diocletianensis et in Brasilia Apostolici 
Nuntii, rata huiusmodi immutationem christifidelium bono profuturam, 
vigore specialium facultatum sibi a Summo Pontifice Benedicto, Divina 
Providentia PP. XVI, tributarum, oblatis precibus annuendum censuit. 

Quapropter, hoc Decreto, perinde valituro ac si Apostolicae sub plumbo 
Litterae datae forent, a praelatura territoriali Itacoatiarensi integrum terri- 
torium paroeciarum in municipiis vulgo nuncupatis « Rio Preto da Eva» et 
« Presidente Figueiredo » distrahit idque archidioecesi Manaénsi assignat, mu- 
tatis, hac ratione, utriusque ecclesiasticae cireumscriptionis finibus. 

Quamobrem documenta et acta praefatarum paroeciarum clericos, fideles 
ac bona temporalia respicientia a Curia Itacoatiarensi ad Curiam Manaénsem 
transmittantur. 

Ad haec perficienda Congregatio pro Episcopis deputat memoratum 
Exc.mum Apostolieum Nuntium vel, ipso a sede absente, negotiorum 
Sanctae Sedis in Brasilia gestorem, necessarias et opportunas eisdem tribuens 
facultates etiam subdelegandi, ad effectum de quo agitur, quemlibet virum 


in ecclesiastica dignitate constitutum, onere imposito ad eandem Congrega- 

tionem, cum primum fas erit, authenticum exemplar actus peractae exsecu- 
tionis remittendi. 


Contrariis quibuslibet minime obstantibus. 


Datum Romae, ex Aedibus Congregationis pro Episcopis, die 26 mensis 


Ianuarii anno 2009. 


£8 IoAxxEs BaPrisTA card. RE 
Praefectus 
L.8.8. 


FB Franciscus Monterisi 


a, Secretis 


PROVISIO ECCLESIARUM 


Latis decretis a Congregatione pro Episcopis, Sanctissimus Dominus 
Benedictus Pp. XVI, per Apostolicas sub plumbo Litteras, iis quae sequuntur 


Ecclesiis sacros praefecit praesules: 


die 14 Augusti. — Cathedrali Ecclesiae Opoliensi, R. D. Andream Czaja, 
e clero eiusdem dioecesis, apud Universitatem Catholicam  Lublinensem 


p rofessorem. 


die 20 Augusti. — Metropolitanae Ecclesiae Utinensi, Exc.mum P. D. 


Andream Brunonem Mazzocato, hactenus Episcopum Tarvisinum. 

CONGREGATIO 
PRO GENTIUM EVANGELIZATIONE 








PROVISIO ECCLESIARUM 


Benedictus divina Providentia Pp. XVI, latis decretis a Congregatione 
pro Gentium Evangelizatione, singulis quae sequuntur Ecclesiis sacros 
Pastores dignatus est assignare. Nimirum per Apostolicas sub plumbo 


Litteras praefecit: 


die 1 Iunii 2009. — Cathedrali Ecclesiae Idahinae, Exc.mum R. P. Anto- 
nium Ademu Adaji, M.S.P., hactenus Episcopum titularem T'urudensem et 


Auxiliarem eiusdem dioecesis. 


die à Iun. — Titulari episcopali Ecclesiae Sillitanae, R. D. Henricum 
Couadray, 8.I., hactenus Praefectum Apostolicum Mongensem, quem consti- 
tuit Primum Vicarium Apostolicum eiusdem cireumscriptionis ecclesiasticae. 

die 6 Iunii. — Cathedrali Ecclesiae Maiduguriensi, R. D. Olivarium Dashe 
Doeme, e clero dioecesis Shendamensis, hactenus Parochum paroeciae 
Sancti Michaelis in oppido vulgo Anguldi. 

die 9 Iunii. — Cathedrali Ecclesiae Aitapensi, Exc.mum HR. P. Ottonem 


Separy. hactenus Episcopum titularem Pupianensem et Auxiliarem eiusdem 





dioecesis. 


die 16 lunii. — Metropolitanae Ecclesiae Columbensi in Taprobane, 
Exc.mum R.D. Patabendige Don Albertum Malcolm Ranjith, hactenus 
Archiepiscopum titularem Umbriaticensem et Secretarium Congregationis 


de Cultu Divino et Disciplina Sacramentorum. 


die 19 Iunii. — Cathedrali Ecclesiae Nakhonsauanensi, R. D. Iosephum 
Pibul Visitnondachai, e clero Bangkokensi et hactenus Secretarium genera- 


lem Conferentiae Episcopalis pro "Social Pastoral Ministries". 


— Titulari episcopali Ecclesiae Novabarbarensi, R. D. Sephen Tjephe e 
clero dioecesis Loikavensis, hactenus Parochum paroeciae sancti Matthaei in 


oppido vulgo Daugneku, quem constituit Auxiliarem eiusdem dioecesis. 

— Titulari episcopali Ecclesiae Usinazensi, R. D. Petrum Mariam Gaschy, 
C.S.Sp., Superiorem Communitatis C.S.Sp. in oppido vulgo Fameck in 
dioecesi Metensi, quem constituit Vicarium Apostolicum Insularum 8. Petri 


et Miquelonensem. 


die 20 Iunii. — Metropolitanae Ecclesiae Bulauaiensi, R. D. Alexandrum 
Thomam Kaliyanil, S.V.D., hactenus missionarium et Superiorem regiona- 


lem Societatis Verbi Divini in Zimbabua. 


die 30 Iunii. — Metropolitanae Ecclesiae Maseruensi, R. D. Gerardum 
'Tlali Lerotholi, O.M.I., hactenus Professorem in Seminario Maiore Nationali 


Sancti Augustini in Lesotho. 


— Cathedrali Ecclesiae Leribensi, R. D. Augustinum 'Tumaole Bane, 
O.M.I., hactenus Superiorem ^Mater Jesu Scholasticate" in oppido vulgo 


Roma (Maseru). 


die 1 lulii. — Cathedrali Ecclesiae Yamussukroénsi, R. D. Marcellinum 
Yao Kouadio, e clero dioecesis Daloaénsis, hactenus Directorem Nationalem 


Educationis Catholicae. 


— QOathedrali Ecclesiae. Abenguruensi, R. D. Gbaya Bonifatium Ziri, 


hactenus Vicarium generalem archidioecesis Abidianensis. 


— Cathedrali Ecclesiae Odiennensi, R. D. Antonium Koné, e clero dioe- 
cesis Katiolaénsis, hactenus Professorem Seminarii Maioris interdioecesani 
in oppido vulgo Anyama et in Instituto Formationis Societatis Missionum 


ad Afros. 


die 10 lulii. — Archiepiscopum coadiutorem Kvangiuensem Exc.mum 
R.P. Hyginum Kim Hee-joong. hactenus Episcopum titularem Cornicula- 


nensem et Auxiliarem eiusdem archidioecesis. 


die 11 lulii. — Archiepiscopum coadiutorem Monroviensem Exc.mum 


R. P. Ludovicum Zeigler, hactenus Episcopum dioecesis Gbarnganae. 


die 15 Iulii. — Titulari episcopali Ecclesiae Cenculianensi, Exc.mum R. P. 
Franciseum Focardi, O.F.M., hactenus Auxiliarem Vicariatus Apostolici 
Benensis, quem constituit Vicarium Apostolicum Camiriensem. 

die 17 lulii. — Cathedrali Ecclesiae De Aarensi, R. D. Adamum Leszek 


Musialek, S.C.I., hactenus Parochum in oppido vulgo Pietermaritzburg in 


archidioecesi Durbaniana. 

die 22 lulii. — Cathedrali Ecclesiae Sancti Jacobi Capitis Viridis, 
Exc.mum R.P. Arlindum Gomes Furtado, hactenus Episcopum dioecesis 


Mindelensis. 


die 23 Iulii. — Titulari episcopali Ecclesiae Utimmensi, R. P. Theodorum 
van Ruijven, C.M., Praefectum Apostolicum Gimmaénsem-Bonganum et 
Administratorem Apostolicum Nekemteénsem, quem constituit Vicarium 


Apostolicum eiusdem circumscriptionis ecclesiasticae. 


die 25 IwulW. — Archiepiscopum coadiutorem Giakartanum Exc.mum 
BR. P. Ignatium Suharyo Hardjoatmodjo, hactenus Archiepiscopum archi- 


dioecesis Semarangensis. 


— Cathedrali Ecclesiae de Thai Binh, Exc.mum R. P. Petrum Nguyén 
Van Dé, S.D.B., hactenus Episcopum titularem Ammaedarensem et Auxilia- 


rem dioecesis Buichuensis. 


— Cathedrali Ecclesiae de Phat Diem, R. D. Iosephum Nguyen Nang, 


hactenus Rectorem Seminarii Maioris dioecesis Xuanlocensis. 


— Cathedrali Ecclesiae Phanthietensi, Exc.mum R. P. Iosephum Vu Duy 
'Thóng, hactenus Episcopum titularem Tortibulanum et Auxiliarem dioecesis 


Hochiminhopolitanae. 


— Titulari episcopali Ecclesiae DBahannensi, R. D. Thomam Vu Dinh 
Hiéu, Cancellarium Curiae dioecesis Xuanlocensis, quem constituit Auxilia- 


rem eiusdem dioecesis. 


die 1 Augusti. — Cathedrali Ecclesiae Mbugimayensi, Exc.mum R. P. 
Bernardum Emmanuelem Kasanda Mulenga, hactenus Episcopum titularem 


Utimmirensem et Auxiliarem eiusdem dioecesis. 


die 4 Augusti. — Episcopum coadiutorem Islamabadensem-Ravalpin- 
densem R.D. Rufinum Anthony, hactenus Rectorem in Seminario Maiore 
Christi Regis in archidioecesi Karachiensi et Vicarium generalem in dioecesi 
Faisalabadensi. 

die 17 Augusti. — Cathedrali Ecclesiae Kotidoénsi, R. D. Iosephum 


Filippi, M.C.C.J., hactenus Superiorem provincialem Missionariorum Com- 


bonianorum Cordis Iesu in Uganda. 

NOMINATIONES 


Peculiaribus datis decretis, Congregatio pro Gentium Evangelizatione ad 


suum beneplacitum renuntiavit: 


die 28 Maii 2009. — Exc.mum R. P. Melchisedech Sikuli Paluku, Episco- 
pum Butembensem-Benensem, Administratorem Apostolicum «sede vacante 


et ad nutum Sanctae Sedis» dioecesis Kasongoénsis. 


die 13 Iunii. — KR. D. Gabrielem Sayaogo, Vicarium generalem dioecesis 
Uahiguyaénsis, Administratorem Apostolicum «sede vacante et ad nutum 


Sanctae Sedis» eiusdem dioecesis. 


die 11 lulii. — WK.D. Christophorum Brennan, S.M.A., Administra- 
torem Apostolicum «sede vacante et ad nutum Sanctae Sedis» dioecesis 


Gbarnganae. 


die 22 Iulii. — Exc.mum R. P. Arlindum Gomes Furtado, Episcopum 
Sancti lacobi Capitis Viridis, Administratorem Apostolicum «sede vacante 


et ad nutum Sanctae Sedis» dioecesis Mindelensis. 


die 23 Iulii. — Exc.mum R. P. Theodorum van Ruijven, C.M., Vicarium 
Apostolicum Nekemteénsem, Administratorem Apostolicum «sede vacante 


et ad nutum Sanctae Sedis» Praefecturae Gimmaénsis- Bonganae. 


die 1 Augusti. — Exc.mum R.D. Ioannem Njue, Archiepiscopum 
Nairobiensem, Administratorem Apostolicum «sede vacante et ad nutum 


Sanctae Sedis» dioecesis Ngongensis. 


die 19 Augusti. — Exc.mum R. D. Sabinum Ocan Odoki, Episcopum 
titularem Sabratensem et Auxiliarem dioecesis Guluensis, Administratorem 


Apostolicum «sede vacante et ad nutum Sanctae Sedis» dioecesis Aruaénsis. 

DIARIUM ROMANAE CURIAE 


SEGRETERIA DI STATO 


NOMINE 


Con Brevi Apostolici il Santo Padre Benedetto XVI ha nominato: 


8 agosto 2009 $S.E.R. Mons. Orlando Antonini, Arcivescovo titolare di 
Formia, finora Nunzio Apostolico in Paraguay. 
Nunzio Apostolico in Serbia. 


17 » » Il Rev.do Mons. Pietro Parolin, finora Sotto-Segretario della 
Sezione per i Rapporti con gli Stati della Segreteria 
di Stato, elevandolo in pari tempo alla sede titolare 
di Aequapendente, con dignità di Arcivescovo, 
Nunzio Apostolico in. Venezuela. 


20 » » S.E.R. Mons. Renzo Fratini, Arcivescovo titolare di Botriana, 
finora Nunzio Apostolico in Nigeria, Nunzio Aposto- 
lico in Spagna e nel Principato di Andorra e Osserva- 
tore Permanente della Santa Sede presso l'Organizza- 
zione Mondiale del "'urismo. 


Con Biglietti della Segreteria di Stato il Santo Padre Benedetto XVI ha nominato: 


8 luglio 2009  L'Ill.mo Sig. Prof. Jean-Marie Le Méné (Francia), Presidente 
della « Fondation Jéróme Lejeune» di Parigi, Mem- 
bro Ordinario della. Pontificia Accademia per la Vita. 


21 » » Gli Ecc.mi Mons.: Walmor Oliveira de Azevedo, Arcivescovo 
di Belo Horizonte (Brasile); e Mario del Valle 
Moronta Rodríguez, Vescovo di San Cristóbal de 
Venezuela (Venezuela), Membri della. Congregazione 
per la. Dottrina della Fede. 


» » » Il Rev. Sae. Jean-Pierre Kwambamba Masi, Cerimoniere 
Pontificio per un quinquennio. 


3l » » Il Rev. P. Boguslaw Turek, C.S.M.A., Capo Ufficio nella 
Congregazione delle Cause dei Santi. 


» » » Gli Il.mi Signori: Prof. Enzo Orti, Sig. Angelo Casciello e Sig. 
Luca Pace, per la Classe dei Pittori e Cineasti; Sig. 
Bergio Capellini per la Classe degli Scultori; Prof. 
Marco Guzzi, Sig. Roberto Mussapi e Prof. Gerardo 

3l 


17 


22 


3 


luglio 


agosto 


settembre 


2009 


Bianco per la Classe dei Letterati e Poeti, Membri 
Ordinari della. Pontificia Insigne Accademia di Belle 
Arti e Lettere dei Virtuosi al Pantheon. 


Il Rev.do Mons. Jean-Marie Musivi Mpendawatu, finora 
Officale del Dicastero, Sotto-Segretario del Pontificio 
Consiglio per gli Operatori Sanitari. 


I Rev.mi Mons. Giovanni Battista De Filippi: Mons. Agostino 
De Angelis, ed il Rev.do Mons. Giovanni Vaccarot- 
to, Giudici della Corte di Appello dello Stato della 
Città del Vaticano «ad quinquennium ». 


Il Rev.do P. Angelo Giuseppe Urru, O.P., Giudice della Corte 
di Appello dello Stato della Città del Vaticano «in 
aliud quinquennium ». 


Il Rev.do Mons. Ettore Balestrero, Consigliere di Nunziatura 
presso la Sezione per i Rapporti con gli Stati della 
Segreteria di Stato, Sotto-Segrelario della medesima 
Sezione per i Rapporti con gli Stati della. Segreteria 
di Stato. 


La Sig.ra María Inmaculada García Abrisqueta, Presidente 
dell Associazione spagnola « Manos Unidas», Membro 
del Pontificio Consiglio « Cor Unum» «ad quinquen- 
nium ». 


L'Em.mo Card. Francis Eugene George, O.M.I.. l'Ecc.mo 
Mons. Frank J. Dewane; il Rev.do P. Massimo Cen- 
ci, P.I. M.E, eil Rev.do Michael Zeung Ming Cheung, 
Membri del Pontificio Consiglio «Cor Unum» «in 
aliud quinquennium ». 


Il Rev.do Mons. Juan Fernando Usma Gómez, finora Addetto 
di Segreteria di 1* classe, Capo Ufficio nel Pontificio 
Consiglio per la promozione dell Unità dei Cristiani. 


Gli Ill.mi: Sig. John Lloyd Sackey: Sig. José Roberto Zepeda; 
Dott. Rolando G. Suárez Cobián; Sig.na Margret 
Bretzel; Sig.ra AlZbeta Koválová; Sig.ra Brigitte 
Proksch: Dott.ssa Chiara Amirante; Consultori del 
Pontificio Consiglio della Pastorale per i Migranti e 
gli Itineranti « in aliud quinquennium ». 

13 agosto 


» » 
16 » 

» » 
19 » 
24 » 
25 » 
29 » 
3l » 


3 settembre 


2009 


» 


Mons. 


Mons. 


Mons. 


Mons. 


Mons. 


Mons. 


Mons. 


Mons. 


Mons. 





Mons. 


NECROLOGIO 


John Baptist Minder, Vescovo em. di Keimoes-Uping- 
ton (Sud Africa). 


Gilles Ouellet, Arcivescovo em. di Rimouski (Canada). 
John Mulagada, Vescovo em. di Eluru (/ndia). 


Czeslaw  Lewandowski, Vescovo tit. di Fidoloma 
(Polonia). 


Anthony Mayala, Arcivescovo di Mwanza (Tanzania). 


Frank Mareus Fernando, Vescovo em. di Chilaw 
(Sri Lanka). 


Carl K. Moeddel, Vescovo tit. di Bistue (Stat? Uniti 
d'America). 


Gustavo Martínez Frías, Arcivescovo di Nueva Pam- 
plona (Colombia). 


John Choi Young-soo, Arcivescovo em. di Daegu 
(Corea). 


Giovanni Melis, Vescovo em. di Nuoro (/tal?a). 


